Автобусдаги "кечинмаларим" • NeMolchi.uz\n15 января, 2020 10 мая, 2020\nМен автобусларда кўп юриб, мамлкатимизнинг кўплаб қизлари каби “ҳар хил” одамларни кўрдим. Бирон нусха менга бошқачароқ қарагани ёки менга жуда яқинлашаётганини кўрсам-да, лом-мим демай чеккага ўтардим.\nБугун 32 ёшдаман. Кеча автобусда кетаётсам, 24-25 яшар йигитча менга узоқ пайт тикилиб турди, кейин яқинлашмоқчи бўлди. Мен эса бутун автобус эшитадиган қилиб “Йўқол, менга яқинлашма”, деб бақирдим. Йўловчилар нима гаплигини тушунди. Ҳамма унга нафрат билан қаради, лекин ҳеч ким индамади. У кейин бекатда тушиб қолди.\nЛойиҳангиз туфайли англадимки, зўравонлик сукунатни ҳушлар экан. Жим ўтиб кетмаслик керак экан. Мен ҳам ширин қизалоқларнинг ойисиман, мен ҳам уларга шуни бот-бот қайтараман. Бизга ўз вақтида буни айтишмаган, негаки уят, деб ҳисобланган.


Коронавирус хавфи: Тошкентда 3 та янги шифохона қурилади | Qalampir.uz\nЖамият\t21 Март 2020 08:37 9810\nТошкент шаҳрида қисқа вақт ичида учта шифохона қурилиб, фойдаланишга топширилади. Бу ҳақда кеча, 20 март куни Парламент юқори палатаси раиси Танзила Норбоева Ўзбекистон Республикаси Олий Мажлиси Қонунчилик палатасида парламент қўйи палаталари депутатлари ва Сенати аъзолари иштирокида ўтган йиғилишда сўзлаган нутқида айтиб ўтди.\n“Давлатимиз ўз тараққиёти йўлида жадал ривожланаётган бир пайтда пандемия табиий ҳолатда Ўзбекистонни ҳам четлаб ўтмади. Биз, парламент аъзолари, халқимиз ҳар дақиқада ушбу касалликнинг кечиши тўғрисида, умуман олганда, унинг иқтисодиёт, ижтимоий соҳа, одамларнинг кайфиятига қандай таъсир этаётганини оммавий ахборот воситалари, ижтимоий тармоқлар орқали кузатиб турибмиз. Бугунги кунда дунёда пандемия нафақат соғлиқни сақлаш тизимининг муаммоси, балки меҳнат, иқтисодиёт соҳаларига катта таъсир кўрсатаётган долзарб масалага айланди. Шу боис, Президентимиз икки кун давомида видеоселектор йиғилиши ўтказиб, халқимизга мурожаат қилдилар. Бу касаллик тарқалишининг олдини олиш борасида барча куч ва имкониятлар сафарбар этилиши, дори-дармон ҳамда озиқ-овқат маҳсулотлари борасида етарлича захира мавжудлиги, энг асосийси, саросима ва ваҳимага тушишга асос йўқлигини таъкидладилар.\nШу кунларда халқимизга хос бўлган оғир-вазминлик, бирнинг муаммосини эл муаммоси деб қабул қилиш, синовли кунларда бирлашиш, ўзимизнинг азалий ўзбек халқларига хос бўлган қадриятларни намоён этишимиз керак бўлади. Ўйлайманки, халқимиз билан биргаликда изчил ҳаракатларни амалга ошириб, шу синовни ҳам енгамиз”, деган Танзила Норбоева.\n11 Июнь 19:36 28733\n11 Июнь 19:00 27397\n12 Июнь 01:20 22149\n12 Июнь 19:49 17429\n12 Июнь 19:20 17278


Буюк Британияда 5G тармоғи текширила бошланди - - - www.Voydoda.com - Развлекательный портал -\nБуюк Британияда 5G тармоғи текширила бошланди\n20 Ноя 2015(20:20)\nБуюк Британиянинг Gigaclear уяли алоқа оператори бир сонияда 5 гигабит ахборот узатиш қобилиятига эга 5-авлод ўта юқори тезликдаги мобиль тармоғини синовдан ўтказишни бошлади. Жисмоний шахслар ва бизнес-мижозларга таклиф этиладиган H5G ва B6G хизматлари маълумотларни мамлакат бўйича ўртача тезликдан 200 марта тезроқ юклашни таъминлайди.\nБуюк Британиядаги биринчи 5G-тармоқ йил охиригача синов режимида ишлайди. Мижозлар ундан 2016 йилнинг бошидан фойдалана олишлари мумкин бўлади. Янги хизмат жисмоний шахсларга ойига 399 фунт стерлингга, юридик шахсларга эса 1500 фунт стерлингга айланади.\nКомпанияда таъкидланишича, 1,5 Гб ҳажмли видеони юклаш кенг полосали хизматларни тақдим қилувчи британ операторларида 8 дақиқагача вақтни олиши мумкин. 100 Мбит/с ли Gigaclear тармоғида шу видео 2 дақиқада, 5G тармоғида эса 4-6 сонияда юкланади.\nРоссияда юқори тезликдаги тармоқларни жорий қилиш ўтган йил охиридан бошланган эди. 5G-тармоқлар бир сонияда бир неча гигабитгача ахборотлар узатиш тезлигини, яъни 4G-тармоқдан юзлаб марта тезроқ тезликни таъминлайди. Бунинг эвазига фойдаланувчилар 3D-ўйинлар ўйнашлари, деярли чекловларсиз жуда катта ҳажмдаги файлларни узатишлари, оқимли HD-видеони буферизацияга тўхташларсиз кўришлари мумкин бўлади.\nРоссияда дастлабки 5G тармоқ билан қопланган ҳудудлар 2018 йилги Жаҳон чемпионатигача ишлай бошлаши мумкин бўлади. Тармоқларнинг синовдан ўтказилиши 2017 йилда бошланиши кутилмоқда.\nТеги: Буюк Британияда 5G тармоғи текширил


Муҳтож оилалар уй олиш учун дастлабки бадалнинг фақат 5 фоизини тўлайди – Газета.uz\nПрезидент бошчилигида ўтаётган видеоселекторда муҳтож оилалар уй олиш учун дастлабки бадалнинг фақат 5 фоизини тўлаши айтилди. Бундан ташқари, кредит олган аҳоли учун фоиз тўловларининг Тошкент шаҳрида 12 фоизи, бошқа ҳудудларда 10 фоизидан юқори қисмига субсидия берилади.\n3 март 2021, 19:52 Сиёсат\nПрезидент Шавкат Мирзиёев раислигида ўтаётган видеоселекторда 2021 йилда уй-жой қурилиши ва ипотека бозорини ривожлантириш борасидаги устувор вазифалар муҳокама қилинмоқда. Бу ҳақда ЎзА хабар берди.\nУнда бу йили уй-жой қурилиши учун давлат томонидан ҳам аҳолига, ҳам қурувчиларга катта имтиёзлар берилиши таъкидланди. Жумладан, ипотека кредити бўйича 6 ойлик имтиёзли давр киритилади. Шаҳарларда дастлабки бадал миқдори 20 фоиздан 15 фоизга туширилади.\nПаст даромадли, уй-жой шароитини яхшилашга муҳтож оилаларга 15 фоизлик дастлабки бадалнинг 10 фоизи субсидия сифатида тўлаб берилади. Яъни, аҳоли уй олиш учун дастлабки бадалнинг 5 фоизини тўлайди, холос. Кредит олган аҳоли учун фоиз тўловларининг Тошкент шаҳрида 12 фоизи, бошқа ҳудудларда 10 фоизидан юқори қисмига субсидия берилади.\nМисол учун, қишлоқларда 54 квадрат метрли квартира (ўртача 216 миллион сўм) олмоқчи бўлган оила 33 миллион сўмлик дастлабки бадалнинг фақат 11 миллион сўмини тўлайди, 22 миллион сўми бюджет маблағлари ҳисобидан қопланади. Бу оила имтиёзли даврда ойига 1 миллион 500 минг сўм кредит тўласа, қолган 1 миллион 100 минг сўмини ҳар ой давлат қоплаб беради.\nШунингдек, қурувчи ташкилотларга пандемия даврида берилган имтиёзлар жорий йил якунигача узайтирилади.\nЖумладан, Тадбиркорларни қўллаб-қувватлаш жамғармаси томонидан қурувчи ташкилотларга уй-жой қуриш учун жалб қилган кредитлар бўйича 20 миллиард сўмгача кафиллик ҳамда Марказий банк асосий ставкасидан ошган қисмига компенсация берилади.\n«Оғир турмуш шароитига тушиб, бошпанасиз қолган 1 мингта оилалар, айниқса, аёллар ижтимоий ижара асосида уй-жой билан таъминланади. Бунинг учун ҳудудларга 1 мингта квартира сотиб олиш учун маблағ ажратилади», — деди президент.\nДавлат раҳбари вилоят, туман ва шаҳар ҳокимлари жойлардаги аҳволдан келиб чиқиб, ижтимоий ижарани кенгайтириш бўйича қўшимча чораларни кўриши лозимлигини таъкидлади. Мисол учун, ҳозирги кунда хусусий сектор томонидан эҳтиёжманд оилаларга берилаётган уйларнинг ижара ҳақининг 50 фоизига субсидия беришни йўлга қўйиш мумкин.\nЙиғилишда фойдаланилмаётган ётоқхоналарни ҳокимиятлар томонидан таъмирлаб, ижтимоий ижарага берса бўлиши айтилди.


Сионистик режим уруш вазири: мен Нетаняҳуга суд тизимига зарар етказишига йўл қўймайман - Parstoday\nЯнвар 05, 2021 16:56 Asia/Tashkent\n"Само- нюс" ахборот агентлигининг хабар қилишича, сионистик режим уруш вазири ва " Мовий-Оқ" партияси раиси Бени Гантс бу босқинчи режим бош прокурори Авихей Менделблит ва адлия вазирлигининг юқори матабали масъуллари тўпламида, Исроил режими бош вазири Нетаняҳуга қарши айблов хулосасига кўра, унинг иши қонунда белгиланган тартибда кўриб чиқилади деб таъкидлади.\nБинямин Нетаняҳу 4 коррупуция ишида айбаланмоқда. Ишғол этилган сарзаминларда ҳам сўнгги ойларда Бинямин Нетаняҳунинг коррупцияси ҳамда коронавирусга қарши курашдаги пассив ҳааркталарига қарши кенг қамровли норозилик намойишлар бўлиб ўтмоқда.\nСионистик режим парламенти - Кеннисет ҳам 2020 йил 23 декабридан тарқатиб юборилганини эълон қилди ва шу билан ишғол этилган сарзаминларда иккик йил ичида тўртинчи марта парламент сайловлари ўтказиладиган бўлди.\nГантс олдинроқ ҳам Нетаняҳу судга бормаслиги учун сионистларни сайлов участкаларига жалб қилаётганини эълон этганди.\nЛиберман: Нетаняҳу ва экстремистик бошқа яҳудийларнинг жойи ахлат қуттиси бўлиши керак


Тошкент шаҳрида Ҳокимият ўрнатган байроқлар ўзбошимчалик билан ечиб олингани айтилди - EFFECT.UZ\n. 12:46 | 02.09.2021\nИнтернет тармоғида устунларга ўрнатилган давлат байроғини ўзбошимчалик билан ечиб олиб, машиналарига ўрнатаётган шахсларга нисбатан ички ишлар органлари ходимлари чора кўраётганлиги акс этган видеолар тарқалди. Мазкур ҳолат юзасидан пойтахт ИИББ матбуот хизмати изоҳ берди.\nМаълум бўлишича, шу йилнинг 1 сентябрь куни Тошкент шаҳрининг бир нечта туманларида транспорт воситаларининг ҳайдовчилари ва йўловчилари байрам муносабати билан Ҳокимият томонидан ўрнатилган давлат байроқларини ўзбошимчалик билан ечиб олишган. Улар ушбу байроқларни ўзларининг автомашинасига ўрнатиб байрамни нишонламоқчи бўлишган.\nБироқ байроқлар транспорт воситасига мустаҳкамлаб ўрнатилмаган, транспорт воситасидан ташқарига чиқиб туриши эса автомашинада ҳаракатланиш чоғида ноқулайликлар туғдириб, ҳаракат хавфсизлигига таҳдид солган. Шунингдек ушбу ҳолатлар фуқаролар томонидан давлат рамзлари ва давлат мулки тўғрисидаги қонун талабларини бузилишига олиб келган.\nБу каби ҳуқуқбузарликларни содир этган шахслар Ўзбекистон Республикаси Маъмурий жавобгарлик тўғрисидаги кодекснинг 203-1-моддасига кўра («Давлат рамзлари тўғрисидаги қонунчиликни бузиш») маъмурий жавобгарликка тортилиши мумкин.


Фото: Федора Конюхова\nРоссиялик машҳур сайёҳ Фёдор Конюхов “Акрос” эшкакли қайиғида дунё бўйлаб саёҳатининг биринчи ва энг узун босқичини якунлади. У Тинч океанининг жанубий қисмини Янги Зеландиядан Чилигача 154 кун 13 соат 37 дақиқада кесиб ўтди.\nШу муносабат билан Россия президенти Владимир Путин сайёҳни табриклади. Жумладан, Путин Конюхов Антарктика шамоллари совуғи, 12 баллик довулларни енгиб, Янги Зеландиядан Жанубий Америкагача 10 минг кмдан кўпроқ масофани ўта олганини таъкидлаб ўтди.\n“Сизнинг океан муҳити билан курашдаги мардлигингиз ва бардошингиз бутун дунёда миллионлаб одамларни ҳайратлантиради”, деб айтган Путин ўз мурожаатида.\nСайёҳнинг дунё бўйлаб саёҳати уч босқичдан иборат бўлиб, 2019 йил декабрга Горн бурнидан Австралиягача давом этувчи 2-босқичи, 2020 йил декабрга Австралиядан яна Янги Зеландияга ўтишдан иборат 3-босқичи белгиланган.\nҲар бир босқичнинг ўртача давомийлиги 120 кунни, босиб ўтиладиган умумий масофа эса 27 минг кмни ташкил қилади. Сайёҳ ўз саёҳатини 2021 йилда якунламоқчи.\nСайёҳнинг рафиқаси Ирина Конюхованинг маълум қилишича, турмуш ўртоғининг саёҳат давомида соғлиғи ёмонлашган. Унинг тикланишига маълум вақт кетиши мумкин. Шу сабабли сайёҳ саёҳатининг 2-босқичини қачон бошлашини Москвага бир неча кундан кейин қайтгач маълум қилади.\nРоссиялик машҳур сайёҳ Фёдор Конюхов ҳалокат ёқасида қолди


About Spring AliveБаҳорни бирга қаршилаймиз!Лойиҳада иштирок этишЯнгиликларЭкологик саналарФойдали манбаларЎқитувчилар учунМулоқот учун маълумотНас поддержали\nHome › Лойиҳада иштирок этиш\nЛойиҳада иштирок этиш\nЛойиҳада иштирок этиш осон ва қизиқарли!\n«Баҳор келди!» лойиҳаси – бу мамлакатимизда Европада кенг тарқалган бёдвочерлар ёки қушларни кузатувчиларининг пайдо бўлишига яна бир қадамдир. Улар ёрдамида биз ҳар йили баҳор келишини қайд этамиз. Лойиҳада иштирок этиш осон ва қувончлидир. Энг асосийси ҳар йили баҳорда учиб ўтувчи қушларнинг биринчи учрашини шу сайтда қайд этиш керак. Сайтни варақлаб кўринг ва сиз қушлар, ҳамда, уларнинг миграцияси ҳақида кўпдан-кўп қизиқарли маълумотлар оласиз. Ундан ташқари қизиқарли ўйинлар ва қушларнинг бошқа байрамларига ссилкалар ҳам оласиз.\nКузатишларингиз туфайли BirdLife International халқаро ташкилот ходимлари ва Ўзбекистон қушларни муҳофза қилиш жамияти учиб ўтувчи қуш саналган оқ лайлак, қишлоқ қалдирғочи, қора узунқанот, оддий какку ва тилларанг куркунакнинг биринчи учраши ҳақидаги маълумотларни таҳлил этишлари мумкин.\nМаълумотлар қандай киритилади?\nМаълумотларни тўплаш ва уларни сайтга киритиш қийин эмас:\n1. «Қушлар ҳақида» бўлимида «Баҳор келди!» лойиҳаси томонидан танланган турлар билан танишиб чиқинг ва уларни Ўзбекистонга қачон учиб келиши ҳақидаги маълумотларни топинг.\n2. «Баҳор келди!» лойиҳаси танлаган ҳар бешта турни Ўзбекистонга учиб келишини ўрганиб чиққандан сўнг улар устида кузатишлар олиб боринг. Сизлардан оқ лайлак, қишлоқ қалдирғочи, қора узунқанот, оддий какку ва тиллараннг куркунакни биринчи учрашини қайд этиш талаб этилади. Сиз бу турлардан фақат биттасини, ёки ҳаммасини учратишингиз мумкин, бу сизнинг қаерда яшашингизга боғлиқ. Кундалик дафтарингизга қушни кўрган сана ва жойини ёзиб қўйинг. Ёдда тутинг, каккуни кўришдан кўра унинг сайрашини эшитиш эҳтимоли кўпроқдир.\n3. Яна қайтадан сайтга кириб «Кузатувлар қўшиш» бўлимига кирасиз ва кузатишларингизни киритиш шакли пайдо бўлади. Ёдда тутинг, сайтга турларни фақат биринчи учрашини киритасиз! Шаклнинг ҳамма пунктларини тўлдирганингиздан сўнг «сақлаш» тугмасини босиб бизга юборасиз.\n4. 3 кундан сўнг сайтимиз харитасини текшириб, кузатишларингиз натижасида баҳор шимолга қараб сурилдими йўқми текшириб кўринг. Сизларга омад тилаймиз!\n5. Дўстларингиз ва ҳамкасбларингизга «Баҳор келди!» лойиҳаси ҳақида гапириб уларга ҳам иштирок этишни таклиф этинг.\nСайтга лойиҳа томонидан танланган 5 та турнинг учраши ҳақидаги маълумотларни март ойидан бошлаб киритишингиз мумкин. Аммо, оқ лайлакни учратганингизни 1 февральдан бошлаб киритишингиз мумкин. Гап шундаки, охирги 10-15 йил ичида оқ лайлаклар Ўзбекистонда ўтроқ қушга айланиб бормоқдалар. Шунинг учун бу турнинг Ўзбекистонда учиб ўтиши ҳақидаги маълумотларни олиш қийин – қайсилари қишлашдан учиб келишдию, қайсилари ҳеч қаерга учиб кетишмади биз билмаймиз. Шу муносабат билан «Баҳор келди!» лойиҳаси халқаро координатори 1 февральдан Ўзбекистонда қишлаётган ва учиб кетмаган ҳамма лайлакларни сайтда қайд этишни таклиф этди. Бу қишлаётган лайлакларни неча киши кузатганини билишимизга ёрдам беради. Лойиҳага Ўзбекистондаги қайси оқ лайлаклар умуман миграция қилмаслиги ва қишловчи лайлаклар учиб кетувчиларидан оз-кўплигини ҳам билиш имконини беради.\nИштирок этишингизга ишонамиз ва кузатувларингиз натижаларини кутамиз!\nСиз ўз кузатувларингизни уйингиз, мактаб атрофида ёки якшанба кунлари сайр даврида олиб боришингиз мумкин. Мамлакатимизда баҳор элчилари бўлмиш учиб келувчи қушларнинг пайдо бўлишини шаҳарда ҳам, шаҳар ташқарисида ҳам кузатишингиз мумкин. Агар сиз шаҳар яшасангиз – узунқанотларнинг пайдо бўлишини диққат билан кузатинг. Энг асосийси маълумотларингизни ушбу сайтга жойлаштиришни унутманг. Агар компьютерингиз бўлмаса, ёки интернетга кириш чегараланган бўлса сиз ҳар доим маълумотларингизни Ўзбекистон қушларни муҳофаза қилиш жамиятига юборишингиз мумкин ва биз уларни албатта сайтга жойлаштирамиз. «Уланиш учун маълумот» бўлимида сиз Ўзбекистондаги «Баҳор келди!» лойиҳаси координатори билан қандай боғланиш мумкинлигини билиб оласиз.


Ўш мактабларига ярим миллиондан ошиқ китоб етишмайди | ҚИРҒИЗИСТОН ЯНГИЛИКЛАРИ\nЎш мактабларига ярим миллиондан ошиқ китоб етишмайди\nТаълим вазирлиги китоб етишмаслигини «молиянинг озлиги» билан изоҳламоқда. Ўқитувчилар эса китоб тақчиллиги сабаб ўқувчиларнинг уй вазифаларини бажармаётганидан нолимоқдалар.\nТаълим вазирлигининг таъкидлашича, Ўш шаҳар ўрта мактабларига 600 мингдан зиёд ўқув китоблари етишмайди.\nЎш шаҳар мэрияси маориф бошқармаси бошчиси муовини Адил Торгонов сўзларига кўра, ўқув китоблари етишмовчилиги шаҳарнинг барча мактабларида мавжуд.\nУндан олинган маълумотларга кўра, қирғиз тилли мактаблар 53 фоизга таъминланган.\nЎзбек тилида ўқув олиб борилувчи мактаблар 23 фоизга, рус тилли мактаблар эса 11 фоизга ўқув китоблари билан таъминланган.\nТаълим вазирлиги матбуот котиби Керез Жукееванинг айтишича, мактаблардаги китоб таъминотини тўлиқ амалга ошириш учун йилига 300 миллион сом керак бўлади — бу маблағ 2-3 миллион китоб чоп этишга етади.\nҲозирда эса ҳукумат ўқув китоблари учун фақат 100 миллион сом ажратаётганини айтади котиб.\n«Китоб йўқлиги учун болалар уй вазифаларини бажаришмаяпти. Кимга китоб етишмаса нусха кўчиришади ёки ўзлари сотиб олишади», — деди Ўш мактабларининг бирида рус тилидан дарс берувчи Гулзат Матисакова.\nТаълим вазирлиги бу масалани мактабларда бепул тарқатилаётган китобларни эндиликда ўқувчиларга ижарага бериш орқали ҳал қилиш ниятида.\nИжара ҳаққиси эса ўқув китоблари сонини кўпайтиришга кўмак кўрсатишини, ўқувчилар ва улар ота-оналарига эса ижарага китоб олиш бозордан сотиб олишдан кўра арзонроқ тушишини айтади вазирлик вакиллари.\nЛенинни ёрлақаган инглизча\nЎқитувчи Гулзат Матисакова Ўшнинг юқори синф ўқувчилари учун айниқса адабиёт ва инглиз тили китоблари етишмаслигини айтади.\nЎқувчилар китоблардан нусха кўчириб, уни китоб шаклида тикиб фойдаланишга чорасиз бўлмоқдалар.\nИнглиз тили ўқитувчиси Нелла Питаева бу услуб ўқувчилар ота оналари чўнтакларига қаттиқ таъсир кўрсатиши мумкинлигини айтади.\n«Ксерокўчирманинг бир вароғи уч сом, бу жуда қиммат. Болалар ўқишни хоҳлашади, айниқса инглиз тилини чуқурроқ ўргангилари келади, бироқ улар имкониятлари чекланган», —дейди Питаева.\nЯнги китобларни фақат ўзига тўқ оила фарзандлари сотиб олишлари мумкин, ҳисоблайди муаллим. Унинг айтишича, улар мактабида бепул китоблар бор, лекин улар жуда эски.\n«Эски китоблар бор — улардаги мавзулар асосан социалистик инқилоб, Ленин ҳақида», —дейди у.\nУч кишига бир китоб\nҚизи Ўш мактабларининг бирида ўқувчи Сардал Шамсиева ўз қизига ўзи китоб сотиб олиб беришини айтади.\n«Китоб сотиб олиш учун мен йилига 1200 сом харажат қиламан. Битта китоб 150-250 сом туради. Болаларимиз яхшироқ билимга эга бўлишлари учун мактабдаги йўқ китобларни сотиб олишга мажбурмиз», — дейди у.\nМактаб ўқувчиси Мээрим Замир қизи сўзларига кўра, улар синфида бир китобдан уч ўқувчи фойдаланади.\n«Авваллари китоб тақчиллиги сезилмасди, ҳозир эса билиниб қоляпти. Фикримча, бу масала биз учун глобал муаммога айланиб бўлди. Мен китобларни шахсий пулимга сотиб оламан, ўқиб бўлгач баъзиларини мактабга совға қиламан», —дейди у.\nСуҳбат сўнгида эса Мээрим мактабида кўпчиликнинг ўқишга қизиқиши йўқлигини, китоб масаласи барча муаммони ҳал қилиши қийин эканини айтди.\nМуаллиф: Бермет Мустафаева\nФото муаллифи: Куинн Домбровски, flickr.com\nАввалги мақолаТаълим вазирлиги: Таълим беришнинг Болон тизими Ўш олийгоҳларида порахўрликни озайтиради\nНавбатдаги мақолаОлий суд Азимжон Асқаровга чиқарилган умрбод қамоқ жазосини ўз кучида қолдирди


Адабий ҳаётим баъзан зид қутбларда жараён этди. Хусусан, 1977-1979 йилларда Москвада бошдан кечирганларим ўзимни, инсонларни ва миллатимни таниш учун яна бир фурсат бўлди…\n1977 йилда биринчи шеърий тўпламим – «Бешинчи фасл» нашр этилди. Янгийўл босмахонасида босилган эди. Эсимда бор, Рауф Парфи билан китобнинг “назорат нусхаси”ни олиш учун Янгийўлга борганмиз. Май ойи эди, ҳаво гўзал эди. Босмахонадагилар узоқ куттириб, ниҳоят бир нусха совға қилишди.\nРауф ака худди ўз китоби чиққандай севинган эди.\nНақадар хокисор қалб эгаси эди бу инсон!\nБу китобча соясида мени СССР Ёзувчилар уюшмасига аъзоликка қабул килишди. Бу имтиёздан фойдаланиб, Москвадаги Олий адабиёт курсларига бордим. Курсда ўқиш давомида ойда 150 рубль маош беришарди. Бу ўша замон стандартларига кўра яхши пул эди. Камина бу маош билан Тошкентдаги оиламни боқдим, бу сир эмас.\nРус интеллигенцияси менга биздан ҳам мазлумроқ кўринди. Биздаги каби иккиюзлилик, қўрқоқлик, лаганбардорлик, самимиятсизлик ҳоким эди рус жамиятида. Москва жуда катта шаҳар, бир нурли юз кўриш амри маҳол эди.\nСовет режими ҳақиқатан ҳам бир Homo Sovieticus яратиб бўлган эди 70-йилларда.\nКурсда бирга ўқиганим Юрий Смирнов деган рус шоири ўлган эди. Унинг жанозаси тасвири:\n«Ҳамма йиғлар ўликдан бошқа» (1978)\nБу тўрт калима яна ўша пессимистнинг иронияси эди. Агар Смирнов мусулмон бўлсайди, бу сатр «Марҳум энг гўзал маконга учди, шу боис у йиғламайди. Биз эса бадбўй Москвада қолдик, ҳолимизга йиғлаяпмиз», дея йўримланиши мумкин эди.\nАммо ундай эмас. Бу ерда ўликнинг йиғлаётганларга нисбатан «самимийлиги» кўрсатилган. Жанозада ўлик биздан самимийроқ эди.\nАммо мен санъатдан кўра ичимдан чиқаролмаганим ўзбек жамияти мубтало бўлган ўша «пасткашлик комплекси»нинг давосини мушоҳада қилардим.\nКурсда тотор биродарим, Тотористоннинг таниқли драматурги Роберт Батуллин, қозоқ ёзувчиси, қардошим Сотимжон Сонбой билан айнан ўша “хасталик” ҳақида муҳокамани бошладик.\nБу жигарларим ҳам ўз қавмларининг мазкур хасталикдан музтариб эканини ҳеч бир комплекссиз ифода этардилар. Бу хаста кўнгилларга тасалли бўлсин деб Роберт Батуллин биродаримиз ўз хонасининг деворига катта СССР харитасини осиб қўйган эди. Тасалли хаританинг тепасида эди.\nБиродаримиз харита тепасидаги «СОЮЗ СОВЕТСКИХ СОЦИАЛИСТИЧЕСКИХ РЕСПУБЛИК» ёзувини бўяб, устига «ВЕЛИКАЯ ТЮРКСКАЯ ЗЕМЛЯ» жумласини ёпиштириб қўйган эди. Харитадаги ерлар русники, харита бизники эди. Биз фақат хариталар билангина фахрланар эдик. Бу шу қўлбола «ТУРК ДУНЁСИ» соясида икки йилимизни кечирдик.\nБу аснода ёзувчи Мурод Муҳаммад Дўст билан танишдик. У Максим Горький номидаги Адабиёт институтининг охирги курсларида ўқирди. Уни Тошкентда ҳеч учратмаган эдим.\nДуруст инсон эди, ёлғончи эмасди. Дурустлигини тежаб, зарур бўлган жойларда ишлатарди.\nКиноячи эди. Фақат бошқаларга эмас, баъзан ўзига ҳам киноя қилишга фаросати етадиган йигит эди.\nУ билан адабиётни, хусусан, насрни муҳокама қилардик чуқур кетмаган ҳолда. Адабий қарашларимиз фарқли эди. Тортишиб қолишдан имтино қилардик. Бизлар ҳам бутун ўзбек ирқи каби истиҳолачи эдик.\nМавзу жиддийлашиб бошласа, дарров ундан узоқлашиб, Флобернинг кенг шимини мутойиба қилардик. У ўзига тенгдош ёзувчиларга нисбатан анча саводли эди, адабий қараш елпозаси ўзбек носирлариникидан кенгрoқди.\nМасалан, ошноси Эркин Аъзам учун «кумир» бўлган гуржи ёзувчилари унинг учун бундай қийматга эга эмасди. Нима ўқишни биларди. Машинкасига А-4 форматли «бумага» ўрнига ғалтакка ўралган рулонли қоғозни ерлаштириб, конвейер усулида босарди ёзганларини.\nКайфияти яхши бўлса, ошноларига «дўст» деб мурожаат қиларди. “Таъби тирриқ” бўлса, дўстига “ошно” деб мурожаат қиларди.\nЁзган матнларнинг тили равон эди. Ҳафиф юмор, ҳафиф айёрлик (қувлик), драматизмдан узоқ, сокин бир услубда ёзарди.\nЯнглишмасам, “Галатепага қайтиш” қиссасини ўша ерда жойлашган Адабиёт институти ётоқхонасида ёзган эди. Бу қисса ўзбек адабиётшунослиги тарафидан жиддий асар ўлароқ баҳоланди. Ундан кейин ёзганларини ўқий олмадим.\nДобролюбов кўчасида айни бинода истиқомат қилардик: Мурод 5-қаватда, камина 7-қаватда.\nМурод талантли ёзувчигина эмас, талантли ошчи ҳам эди. Мен бундай ишларда уқувсиз бўлганим учун кўп ҳолларда Муроднинг «меҳмони» бўлардим. Фурсатдан фойдаланиб, ҳаққини ҳалол қилишини сўрайман ундан.\nТошкентга қайтиб, сийрак учрашадиган бўлдик. Ижарага олган уйида бизга бир емак икром этганди. Янглишмасам, даврада Тоғай Мурод ҳам бор эди. Кейин токи И.Каримов Ўзбекистон компартиясига биринчи котиб бўлиб келганига қадар Мурод билан кўришмадик ёки кўришсак ҳам эслай олмаяпман.\nЙўлларимиз айрилган эди.\ndata-title="Императив-13. Москвада кечган ҳаётим ҳақида" data-description="
(Муҳаммад Солиҳ аудиокитобининг давоми)

Адабий ҳаётим баъзан зид қутбларда жараён этди. Хусусан, 1977-1979 йилларда ..." data-image="https://eltuz.com/wp-content/uploads/2021/03/rasm4298143.jpg" data-url="https://eltuz.com/sas/217122/" data-services="facebook,odnoklassniki,twitter,telegram" data-counter="ig">


2120 йилда биз қурган уйларда нотаниш одамлар яшайди\nКасалланганлар сони 12 170 408\nСоғайганлар сони 7 069 188\nВафот этганлар 552 112\nКасалланганлар сони 11 092\nЖами овоз: 4183 та.\nЖами овоз: 12844 та.\nЖами овоз: 9333 та.\nЖами овоз: 20476 та.\nЖами овоз: 15804 та.\nЮз йилдан кейин, яъни 2120 йилда барчаларимиз қариндошларимиз билан биргаликда ер остида бўламиз.\nБиз қурган уйларда нотаниш одамлар яшайди. Йиғган мол-мулкимизга бошқалар эгалик қилади. Биз ҳақимизда ҳеч нарсани эслашмайди ҳам. Ичимизда ким ҳам отасининг бобосини эслай олади. (Бўлса ҳам жуда озчилик эслайди).\nБизлар ўша пайтда сатрларда эсланамиз, исм ва шаклимиз унутилган тарихга айланади. Шундай экан нима учун келажакдаги мол-мулкимиз, уйларимиз ва аҳлларимиз ҳақида кўп бош қотирамиз. Ахир юз йилдан кейин булардан ҳеч наф йўқку?!\nБизнинг борлиғимиз коинотнинг умри олдида бир лаҳза холос. Бизнинг умримиз унинг олдида кўз очиб юмгунчалик фурсатдир. Биздан кейин ўнлаб авлодлар келади. Улар ҳам дунёни худди биз топширгандек кейинги авлодга байроқни топширадилар. Улар орзуларининг тўртдан бирини ҳам амалга оширмасдан ўтиб кетадилар. Шундай экан, дунёдаги ҳақиқий ҳажмимизни билиб олишимиз керак. У, биз тасаввур қилгандан ҳам кичикдир.\nЮз йилдан кейин зулумот ва сукунат ичра юриб, дунё нақадар ҳақир эканини ва орзуларимиз чўпчак эканини биламиз. Қани эди умримизнинг барчасини жиддий ишлар, яхшиликларни жамғариш ва солиҳ амалларни қилишга сафарбар қилсак эди, деб орзу қиламиз.\nКиритилди: 11:22 14.01.2020. Ўқилди: 4967 марта. Фикрлар сони: 0 та.\nШавкат Мирзиёев: «Чет элда қолган ҳамма фуқароларимизн...\n15:44 Карантин! Ўзбекистон тўлиқ "қизил" ҳудудга айланди\n15:36 Нега карантин муддати 14 кундан 10 кунга камайтирилди?\n15:17 Махсус стикерга эга автомашиналар ҳаракатлана оладими?


Етимнинг ҳақи - Ishonch.uz\nБош саҳифа Жамият Етимнинг ҳақи\nёхуд судма-суд сарсон «синиқ кўнгил»лар арзини ким эшитади?\nКарманалик Гулжаҳон Мақтаганованинг мактубини ҳаяжонсиз ўқиб бўлмайди. Мактуб аччиқ қисмат, мутасаддиларнинг инсон тақдирига бефарқлиги, алам ва адолатсизликдан куйиб, адо бўлаётган онаизорнинг изтиробларидан иборат:\n«Ассалому алайкум, яхшилар! Сўнгги умидим сизлардан. Қисмат экан, 29 ёшимда вояга етмаган уч нафар фарзандим билан бева қолдим. Раҳматли ёстиқдошим Ҳамза Нарзуллаевни 2014 йил 30 август куни Самарқанд вилояти Каттақўрғон тумани «Қориравот» маҳалласи Сиплон қишлоғида яшовчи Ўктам Исомиддинов шахсий машинасида уриб кетди. Орадан 15 кун ўтиб, яъни 14 сентябрь куни эрим Каттақўрғон шаҳар тиббиёт бирлашмасининг анестезиология ва реанимация бўлимида вафот этди. Бу мудҳиш воқеалар содир бўлганда, мен учинчи фарзандимизга ҳомиладор эдим. Афсуски, қизим юрагида кичик тешикча билан туғилди. Ҳозир ҳам ногирон. Шифокорлар қизимнинг юрак хасталиги билан туғилиши ҳомиладорликдаги сиқилишларим асорати эканини айтишди.\nОрадан кўп ўтмай, ёш болали ва хаста бўлсам-да, эримнинг фожиали ўлими юзасидан жиноят ишлари бўйича Каттақўрғон тумани судига мурожаат қилдим. Улар пахта йиғим-терими бошланганини рўкач қилиб, ишни орқага суриб бораверди. Анча югур-югурлардан сўнг, Ўктам Исомиддиновга нисбатан Жиноят кодексининг 266-моддаси 2-қисми билан жиноят иши очилди. Афсуски, 2014 йил 19 ноябрь куни менинг ва эримнинг қариндошлари иштирокисиз суд мажлиси ўтказилиб, Олий Мажлис Сенатининг 2014 йил 14 ноябрдаги «Ўзбекистон Республикаси Конституцияси қабул қилинганининг йигирма икки йиллиги муносабати билан амнистия тўғрисида»ги қарорига асосланган ҳолда жавобгар Ўктам Исомиддинов суд залидан озод қилиб юборилди.\nЭрим ўлди, мен бева қолдим, қизим ногирон ҳолда туғилди, аммо бизнинг ташвишларимиз, қайғу-аламда ёниб, кул бўлаётганимиз ҳеч кимни қизиқтирмади. Суднинг адолати шуми? Мен-чи, менинг етим қолган уч нафар болам-чи? Уларни ким ўйлайди? Ишсизман, уларни энди қандай боқаман?..\nХуллас, жиноят ишлари бўйича Каттақўрғон тумани судининг қароридан мутлақо норозиман…».\nҚонунлар бир хил-у, қарашлар ҳар хил\nГулжаҳон Мақтаганова суд қароридан норози бўлиб, Фуқаролик ишлари бўйича Навоий вилояти Кармана туманлараро судига мурожаат қилади. Мазкур суд 2015 йил 13 февралда жавобгар Ўктам Исомиддиновдан даъвогар Гулжаҳон Мақтаганова фойдасига 12 миллион сўм маънавий ҳамда 6 миллион 926 минг 500 сўм моддий зарар ундириб беришни лозим топади.\nСуд ҳужжатлари ижро учун 2015 йил 1 апрелда суд ижрочиларининг Каттақўрғон шаҳар бўлимига келиб тушади. Орадан салкам бир ярим ой ўтгач, суд ижрочилари жавобгарнинг хонадонида бўлиб, бир дона аёллар узуги ҳамда бир жуфт зирак борлигини аниқлаб, уларни қонун доирасида сотувга қўяди. Узук ва зирак 1 миллион 18 минг 800 сўмга баҳоланиб, сотувдан тушган пул жабрланувчига почта орқали жўнатилади. Шу билан ижрочи «Суд ҳужжатлари ва бошқа органлар ҳужжатларини ижро этиш тўғрисида»ги қонуннинг 40-моддасига асосан, жавобгарнинг тўлов қобилияти йўқлигини рўкач қилиб, 2015 йилнинг 4 сентябрида ижро ҳаракатларини тўхтатади.\nДаъвогар Гулжаҳон Мақтаганова суд ижрочиларининг Каттақўрғон шаҳар бўлими фаолиятидан норози бўлиб, яна судга мурожаат қилади. 2016 йил 6 январда Фуқаролик ишлари бўйича Кармана туманлараро суди судьяси Нурали Раҳмонов чиқарган қарорда жавобгар Ўктам Исомиддинов ҳамда унинг рафиқаси Гулшан Исомиддиновадан солидар тартибда жабрланувчи фойдасига 14 миллион сўм маънавий, 4 миллион 876 минг 500 сўм моддий зарар ундириш белгиланади. Шунингдек, даъвогар Гулжаҳон Мақтаганованинг етим қолган уч нафар фарзанди вояга етгунига қадар уларнинг ҳар бирига энг кам ойлик иш ҳақи миқдорида (ойига 130 минг 240 сўмдан) нафақа ундирилиши лозимлиги ҳам ажримга киритилади.\nАгар мазкур жиноят иши билан боғлиқ ҳужжатларга жиддий эътибор берилса, турли шубҳалар пайдо бўлиши мумкин. Масалан, воқеа 2014 йил 30 августда содир бўлган. Аммо қасддан қилинмаган ушбу жиноят негадир орадан салкам уч ой ўтгач, 2014 йил 19 ноябрда жиноят ишлари бўйича Каттақўрғон тумани судида кўриб чиқилган. Даъвогарнинг мурожаатлари эса пахта терими бошлангани баҳона қилиниб, пайсалга солинган. Қизиқ, судьялар ҳам далага чиқиб пахта терадими?!.\nДаъвогар Гулжаҳон Мақтаганованинг Навоий вилояти Кармана туманлараро фуқаролик судига ёзган аризаларига кўра, жиноят иши икки бор кўриб чиқилиб, бир-бирига ўхшаш икки хил қарор чиқариш билан якунланади.\nУшбу жиноят иши юзасидан журналистик суриштирув ўтказиш мақсадида дастлаб Самарқанд вилояти Каттақўрғон шаҳар мажбурий ижро бўлими ижрочиси Жасур Раҳмоновга мурожаат қилдик (айнан у сўнгги ижро ҳаракатларини амалга оширган ва тўхтатган). Ж.Раҳмонов фикрларимизни хушламайроқ тинглади. Охири ҳеч қандай маълумот бермаслигини қатъий таъкидлади, таҳририят номидан расмий хат талаб қилди. Хат тақдим қилингач, норози кайфиятда ўзи ижро қилган ҳужжатлардан нусхалар берди.\nМазкур нусхаларда, яъни Кармана туманлараро фуқаролик судининг 2016 йил 6 январдаги қарорида даъвогар Гулжаҳон Мақтаганованинг етим қолган уч нафар фарзанди – Олимжон ва Жавоҳир Убайдуллаев ҳамда Ойдиной Убайдуллаевага вояга етгунига қадар жавобгарлар – Ўктам Исомиддинов ва Гулшан Исомиддиновадан солидар тартибда ойма-ой нафақа ундириш кўрсатилган. Суднинг ушбу қарори Мажбурий ижронинг Каттақўрғон шаҳар бўлимига орадан 11 ой ўтгач, келиб тушган. Шунча вақт давомида қарор қаерда, кимнинг қўлида бўлган, буниси бизга номаълум. Энг қизиғи, қарорда номма-ном кўрсатилган нафақа олувчи болалар сони Каттақўрғон туманига келгунича биттага, тумандан шаҳарга етгунича иккитага қисқартирилган. Бунинг сабабини сўраганимизда, ижрочи Жасур Раҳмонов қўлига келиб тушган ҳужжатларга асосланиб ижро ҳаракатлари олиб борганини айтди, холос.\nАслида Мажбурий ижро бюросининг Каттақўрғон тумани ва шаҳар бўлимлари олиб борган ижро ҳаракатларида, шунингдек, Кармана туманлараро фуқаролик суди томонидан ўтказилган судлов ишларида айрим хомликлар бор. Биринчидан, суд қарорлари тўлалигича ижро этилмаган. Иккинчидан, ҳужжатларда исм-фамилиялар, шахслар чалкаштирилиб, миқдор ва сонлар асоссиз қисқартириб юборилган. Учинчидан, жавобгар Ўктам Исомиддинов ўзига тегишли ВАЗ-21013 енгил автомашинасини суднинг жазоси ва мажбурий тўловлардан қочиш мақсадида 2015 йил 27 январда Каттақўрғон шаҳри, Усмон Юсупов кўчасида яшовчи Хосият Юлдашева номига расмийлаштириб берган. Жавобгар Ўктам Исомиддинов ойлар, йиллар давомида тумандан шаҳарга, шаҳардан туманга кўчиб, яшириниб юрган. Охири унга Мажбурий ижронинг Каттақўрғон шаҳар бўлими ижрочиси томонидан қидирув эълон қилиниб, ички ишлар бўлимига расмий хат жўнатилган.\nМинг афсуски, мана шундай эътиборсизлик, бефарқлик натижасида Гулжаҳон Мақтаганова ўзига ва уч нафар фарзандига ундирилиши лозим бўлган маънавий зарарни, алимент нафақаларини ололмасдан сарсон бўлиб юрибди. Юқори ташкилотларга ёзган шикоятларига эса фақат бир хил мазмунда жавоб олади. Жавобларки, қонунлар худди суд қарорлари сингари «ўйнатиб», пеш қилинади.\n«Адолат излаб идорама-идора юрган кунларимнинг бирида кимдир менга телефон қилиб, исми-шарифини айтмасдан, ўзини Каттақўрғон шаҳар мажбурий ижро бюроси вакилиман, дея таништирди. Гап орасида «Айбланувчидан сизга бир миллион сўм олиб бераман, эвазига сиз 18 миллион сўм олдим, деб тушунтириш хати ёзиб берасиз», деди. Мен унинг таклифига рози бўлмадим. Кейин у уятли сўзлар билан мени ҳақорат қилди. Бўлган воқеани онамга айтдим. Онам ўпкаси тўлиб, йиғлаб олди…».\n2018 йилнинг апрель ойида Гулжаҳон Мақтаганова шунга ўхшаш ҳақоратлардан яна бирини эшитди. Мажбурий ижро бюросининг каттақўрғонлик вакили Зоҳид Орзиев «Сенинг эрингни ҳеч ким қасддан ўлдиргани йўқ-ку, аҳмоқ хотин! Намунча менга телефон қилаверасан, сендан бошқа дардим йўқми, яна бир телефон қилсанг, сени…», дея сўкинди. Орадан бир-икки кун ўтиб, Гулжаҳон Мақтаганова бўлиб ўтган воқеа юзасидан Ички ишлар вазирлигининг «Ишонч телефони»га қўнғироқ қилди. Вазирлик ҳолат юзасидан Каттақўрғон шаҳар ички ишлар бўлимига расмий мурожаат йўллади. Ички ишлар бўлими ҳам ишни эскичасига олиб, шаҳар прокуратурасини бир варақ қоғоз билан огоҳ этди. Шаҳар прокуратураси эса ҳамон жим. Биз шу йил 10 мартда таҳририят номидан Каттақўрғон шаҳар прокуратурасига расман мурожаат қилдик, аммо ҳалигача бирорта маълумот ололмадик.\nБугун юртимизнинг қайси бир гўшасига борманг, ёшларга, хотин-қизларга, бева-бечораларга давлатимиз раҳбари ташаббуси билан маҳаллий ҳокимиятлар, ҳомийлар, нодавлат-нотижорат ташкилотлар томонидан беминнат ёрдам кўрсатилаётганига гувоҳ бўласиз. Айниқса, мамлакатимиз бўйлаб «Аёллар дафтари», «Ёшлар дафтари»нинг юритилиши синиқ кўнгилларга, аянчли тақдир эгаларига қайтадан жўшқин ҳаёт бахш этмоқда. Яратганга шукрки, Гулжаҳон Мақтаганова ҳам бундай сийловдан, беқиёс эътибордан четда қолмади. У ҳамширалик қилиш ҳуқуқини берувчи ўрта маълумот тўғрисидаги дипломини қайта тиклаш учун Кармана тумани ҳокимияти маҳалла ва оилани қўллаб-қувватлаш бўлими томонидан ўқитилди. Касбига яраша иш билан таъминланиши ҳам бор гап. Аммо биргина онаизорнинг топгани нима бўлади? Кутилмаган автоҳалокатдан кейин юрагида тешикча билан туғилган 6 ёшли Ойдинойни даволатиш учун анча-мунча пул керак ахир!\nКим билади, дейсиз, балки Каттақўрғон шаҳар Мажбурий ижро бўлимидагилар инсофга келиб, суд ҳужжатида кўрсатилган алимент пулларини ундириб берар? Эҳтимол, жавобгарларнинг ўзлари Ойдинойни даволатиш учун елиб-югурар. Ва яна ажабмаски, Гулжаҳон Мақтаганова судга қайта мурожаат қилса, балки инсофлироқ судья унинг етим қолган фарзандлари учун давлат ҳисобидан нафақа тўлаш лозимлиги ҳақида қарор чиқарар…\nБир парча қоғоз бир инсонни бор қилиши ҳам, йўқ қилиши ҳам мумкин, деган гапни илгари кўп эшитганман, лекин ишонмасдим. Алқисса, карманалик Ҳамза Нарзуллаевнинг фожиали ўлими мисолида бу гапларда жон борга ўхшайди.\nАввалги саҳифаҚонунчилик палатаси Спикери Эрон Ислом Республикасининг янги сайланган Президенти билан учрашди\nКейинги мақолаЎзбекистонда айрим туманлар гулчиликка ихтисослаштирилади


Apple асосчиси ўзининг энг севимли гаджетини айтди – бу iPhone эмас! - Terabayt.Uz\nApple асосчиси ўзининг энг севимли гаджетини айтди – бу iPhone эмас!\nКупертинолик корпорациянинг асосчиларидан бири бўлмиш Стив Жобс – инсоният тарихида энг таниқли шахслардандир. Бироқ компаниянинг яна бир ҳаммуассиси – Стив Возняк унчалик машҳур эмас.\nЎҚИНГ: «Жонли» сурат: «Стив Жобс тирик ва Мисрда яшириниб олган!»\nКуни кеча Bloomberg нашри билан кечган суҳбатда Стив Возняк ўзининг энг севимли девайси қайси бири эканлигигга аниқлик киритди. Айтишича, Apple Watch унга «бугунги кундаги энг севимли технология ютуғи» экан.\niPhone’га тобеликка қарши курашишда Стив Возняк ушбу «ақлли» соат ёрдам берар экан. Дарвоқе, шу ўринда турли русумлардаги Apple Watch смарт-соатларини Terashop.uz интернет-дўконимиздан сотиб олиш имкони ҳам мавжудлигини эслатиб ўтмоқчимиз.\nЎҚИНГ: Apple асосчиси Москвада: «Барча кўзи очиқларни кўрга айлантирибмиз»\nСтив Возняк почтадаги хатларга жавоб бериш, янгиликларни ўқиш каби ишларни MacBook орқали амалга ошириши, Apple Watch ёрдамида эса Wallet авиачипталарини олиши ҳамда ундаги Apple Pay орқали тўлов қилишини айтган:\n«Одатда мен ўз компьютеримни, йўлда пайтим эса – соатимни ишлатаман. Телефондан деярли фойдаланмайман. Мен наркоманларга ўхшаб қолишни истайдиган кишилар тоифасидан эмасман».\nБундан ташқари, Возняк ушбу интервьюсида Apple’нинг асосан сервис ва хизматлар соҳасига ихтисослашиб бораётганини маъқуллаган.\nЎҚИНГ: Стив Возняк: Apple энди инновацияларга қодир эмас!\n#"ақлли соат" #Apple #Apple iPhone #Apple Watch #смарт-соат #Стив Возняк #аксессуарлар


Руни фаолиятини Италияда давом эттириши мумкин\n15:10 / 27.10.2016\nИталиянинг «Интер» жамоаси бош мураббий Жозе Моуриньо томонидан «Манчестер Юнайтед» жамоаси асосий таркибидан туширилган ва қишки трансферлар вақтида жамоадан кетиши кутилаётган Уэйн Рунини ўз таркибига қўшиб олиши мумкин.\n«Қизил иблислар» жамоаси сафида 31 ёшли ушбу ҳужумчи охирги марта 18 сентябрь куни «Уотфорд»га қарши ўйинда асосий таркибда ўйнаганди.\nCalcioMercatoWeb маълумотига кўра, юзага келган вазиятдан миланнинг «Интер» жамоаси фойдаланиб қолмоқчи. Нашрда ёзилишича, Мауро Икарди қишда жамоани тарк этса, жамоа тажрибали ҳужумчига эҳтиёж сезади.\nМанбанинг ёзишича, миланликлар жамоаси катта ўзгаришларни амалга оширмоқчи. Футболчи билан музокаралар қишда бошланиб, 2017 йил ёзида унинг трансфери расмийлаштирилиши мумкин. Ҳозирги жамоаси билан амалдаги шартномаси 2019 йилгача бўлган футболчининг трансфер қиймат 30 миллион еврога баҳоланмоқда.\nБундан ташқари, хитойлик инвесторлар жамоага «Атлетико» мураббийи Диего Симеонени олиб келмоқчи.\nБундан олдинги хабарларда «МЮ» бош мураббийи Жозе Моуриньо Рунини январь ойидаёқ қўйиб юборишга тайёрлиги ҳақида хабарлар берилганди.\n«МЮ»да ўтказилган 12 йилда футболчи 532 учрашувда майдонга тушган ҳужумчи 246 гол урган. У жорий мавсумда Руни 8та учрашувда майдонга тушиб, битта гол урди ва 2та голли узатма муаллифи бўлди.\nМоуриньо Руни Интер\nА Серияда 9-тур. «Милан»нинг навбатдаги қоқилиши ва бошқа ўйинлар


SPORTS.uz талқини бўйича Европа топ-5 чемпионатлари ҳафта рамзий терма жамоаси\n11 декабрь, 2020, 17:33\nТеглар:Тоттенхэм | Ливерпуль | Манчестер Сити | Ювентус | Интер | А Серия | Ла Лига | АПЛ\nЎтган ҳафта якунидаги энг порлоқ номларни эътироф этамиз.\nБош мураббий: Альваро Сервера (“Кадис”)\nСенсация ўз йўлига, агар бир кучсизроқ ҳисобланган жамоа кетма-кет тарзда грандларни таслим этиб келаётган бўлса, демак, улар росмана кучли ўйин намойиш этяпти. Сервера жамоасида “Барселона”га қарши ўйинда яққол ажралиб турган футболчилар кўринмади. Жамоа биргаликда "бир мушт" бўлиб, кучли рақибдан 3 очко тортиб олди. Хулоса қилиш мумкинки, бунда мураббий бош фигура!\nАльваро каталонияликларга қарши учрашувга жамоасини 4-5-1 (4-1-4-1) схемасида майдонга олиб тушди. Анъанамизга содиқ қолган ҳолда, тур мураббийи танлаган тактикани рамзий жамоамизга асос қилиб оламиз.\nДарвозабон: Куивин Келлехер (“Ливерпуль”)\nБу каби йирик ҳисобда ғалаба қозонган жамоалардан, асосан, ҳужум вакилларини рамзий жамоага киритардик. Аммо “Вулверхэмптон”га қарши беллашувда мерсисайдликларнинг учинчи посбони ҳақиқий қаҳрамонликлар эвазигагина дарвозасини даҳлсиз сақлаб, мана шундай йирик ҳисобни таъминлаб берди. Шу куни 22 ёшли дарвозабон нақд 3 та голли зарбани олиб чиқишга муваффақ бўлди.\nЧап қанот ҳимоячиси: Анхелиньо (“Лейпциг”)\n“Бавария” билан тенгма-тенг ўйин кўрсатиб бергани учун тур мураббийи ўрнига Юлиан Нагельсманни олиш вариантимиз ҳам бор эди. Унинг учун ҳам Анхелиньони рамзий вакил сифатида жамоамизга киритдик. 3 та гол ўтказиб юборган жамоа ҳимоячиси турнинг энг яхшилари қаторида эътироф этиляптими, демак у бунга ҳақли, ишонаверинг. Иккинчи тайм бошида Форсбергга берган голли узатмаси ўйин тақдирига таъсир этди ва жамоасига руҳий устунлик берди.\nМарказий ҳимоячи: Курт Зума (“Челси”)\n“Аристократлар”нинг марказий ҳимоясидаги энг кўп танқидларга лойиқ кўриладиган футболчи ҳисобланган Курт Зума энди ўша позицияда анча яхши савиядаги ўйин намойиш этиб, Лэмпард ишончини қозонди. Мудофаа марказидаги метин ўйинларидан ташқари, стандартлар пайтида рақиб дарвозасига жиддий хавф сола билиши ҳам унинг қийматини ошириб юборади.\n“Турин дербиси”да “Ювентус” сал бўлмаса очко йўқотиб, “Милан”ни яна ҳам олдинроққа қўйиб юборар эди. Улар ҳар бир учрашувда қийинчилик билан ғалаба қозонмоқда. Мухлисларнинг сабрини синаш, балки, Пирлога ёқар! Тобора якунланиб бораётган Буффон-Кьеллини эрасидан сўнг, жамоанинг энг “қария” етакчиси айнан Бонуччи бўлиб қолиши кутилмоқда.\nЎнг қанот ҳимоячиси: Ашраф Ҳакими (“Интер”)\nМарокашлик футболчида гол сезиш ва уни яратиш қобилияти жуда яхши шаклланган. Унинг ҳимоядаги камчиликлари Конте ишончига тўлиқ кириб олишига йўл бермаяпти. Итальян мураббийни бу қониқтирмаслиги табиий ҳолат. Умид қилишга мажбур этадигани Ашраф ҳали ёш. У тажрибали мураббий қўл остида ўзининг ҳимоячилик қобилиятларини яхши шакллантира олади.\nТаянч ярим ҳимоячиси: Сергей Милинкович-Савич (“Лацио”)\nРимликлар ўйини бу мавсум аввалгиси каби эмас. Балки, Апеннин яриморолида уларни яхши ўрганиб олишгандир. Симеоне жамоасини сезиларли номлар билан тўлдириб олганича йўқ. Жамоада руҳий ҳолатнинг қониқарли даражада эмаслигини кетма-кет ўйинларда йиғиб олинаётган карточкалар ҳам кўрсатиб турибди.\nМилинкович-Савич “Специя”га қарши беллашувда жамоасига ғалаба келтирган гол ва пасни ижро этди.\nЧап қанот вингери: Уилфрид Заа (“Кристал Пэлас”)\nУнинг типидаги футболчилар гранд жамоаларда ўйнаб кета олмайди. Очиғи, Заани қайсидир катта клубнинг кичкина бир вакили сифатида тасаввур қилиш қийин. “Кристал Пэлас”да унга қиролдек қарашади ва у ўзини ҳақиқий юлдуз, деб билади. Мана, жароҳатидан тикланиб қайтган биринчи ўйинида кўрсатган натижаси ҳам бунга исбот: дубль!\nЎнг қанот вингери: Хуан Куадрадо (“Ювентус”)\nКолумбиялик вингерни Пирло қанот ҳимоячиси сифатида ишлатмоқда. Биз унинг сўнгги турдаги ўйинини эътирофсиз қолдирмаслик мақсадида ўзи учун севимли позицияга қайтариб бўлса-да, рамзий жамоага киритдик.\n“Турин дербиси”да унинг 2 та ассисти тарози палласини “Ювентус” томонга оғдирди.\nҲужумкор ярим ҳимоячи: Сон Хён Мин (“Тоттенхэм”)\nКореялик футболчи ушбу мавсумни супер тарзда бошлади. Қитъадошимиз ҳозирда дунёнинг энг кучли чемпионатида тўпурарлар пойгасида қатнашмоқда. “Шимолий Лондон дербиси”даги бутун сценарийни унинг қайтариб бўлмас зарбаси ўзгартириб юборди. Тенг курашлар остида кечаётган баҳсда бундай аламли гол ўтказиб юбориш ҳар қандай жамоани руҳий тушкунликка тушириб юборади…\nГвардиола жамоаси мана энди ўзига ўхшаб бормоқда. Кетма-кет 5 та учрашувда рақиблар “шаҳарликлар” дарвозасига йўл топа олмаяпти. Уларнинг тўрттасида “Ман Сити” ғалаба қозонган. Шундай бўлса ҳам, битта кам ўйин ўтказган манчестерликлар турнир жадвалининг 7-поғонасида бормоқда.\nДе Брюйне “Фулхэм”га қарши беллашувдаги голи ва ассисти туфайли рамзий жамоамиздан ўрин олди. Аслида, у яхши ўйинлар сериясини кўрсатаётган “Сити”дан бир вакил, холос.\nРуҳан синган “Арсенал”га танаффусгача яна бир гол уриб олиш ўйинни янада осонлаштириши табиий эди. Бу ишни тайм сўнгида, рақиб яна ҳам бўшашган бир пайтда бажариб олингани ажойиб иш бўлди.\nЖорий мавсум фантастик кўрсаткичлар қайд этаётган инглиз ҳужумчисидан бошқа футболчини рамзий жамоамизнинг марказий ҳужумида кўра олмадик.\nМоуриньонинг даври ўтдими? Жозенинг истеъфосига Даврон Файзиевдан муносабат


Исталган смартфонда Android автоматик янгиланишини ўчириб қўйишнинг энг осон иккита йўли - Terabayt.Uz\nИсталган смартфонда Android автоматик янгиланишини ўчириб қўйишнинг энг осон иккита йўли\nAndroid операцион тизимининг янги талқинлари айрим ҳолларда баъзи қурилмаларда янги муаммоларни келтириб чиқариши ҳоллари учраб туради. Бунинг олдини олиш ҳамда смартфоннинг ресурсларини, шунингдек, ҳисобингиздаги маблағни тежаш учун тизимнинг автоматик янгиланишини ўчириб қўйган маъқул.\nЎҚИНГ: Android-қурилмаларда интернет-трафикни тежаш йўллари\nАвтоматик янгиланишларни тақиқлаб қўйиш усули қурилманинг моделига қараб сал фарқланиши мумкин, лекин қуйидаги иккита усулни ўрганиб олиб, шу асосида ўз смартфонингизда ўчириб қўйиш йўлини топа оласиз.\nAndroid тизимининг автоматик янгиланишини чеклашнинг биринчи усули:\nAndroid тизимининг созламаларига – «Настройки»га кирасиз;\nМенюни пастгача варақлаб бориб, «О телефоне», бўлимига, кейин эса «Система»га кирасиз.\nАйрим ҳолларда, масалан – Samsung қурилмаларида ушбу пункт менюнинг бошида жойлашиб, бошқачароқ – «Обновления системы», «О системе», «Параметры ОС» каби номланган бўлиши ҳам мумкин.\nШу ердаги «Обновление ПО» бандини топиб, ундаги учта нуқта (•••) белгисини босасиз\nОчилган менюдаги «Автоматическое обновление» пунктидан белгичани олиб ташлайсиз.\nШундан сўнг смартфонингиз ҳар гал интернетга уланганингизда тизим янгиланишларини текшириб, янги прошивка чиққан бўлса юклаб олиб юрмайди.\nАгарда юқоридаги йўриқнома сизнинг смартфонингиз моделига тўғри келмаса, унда иккинчи – универсал усули ҳам бор.\nСмартфон созламаларини очиб, «О телефоне» бўлимига кирасиз ва «Номер сборки» бандини топиб, устига кетма-кет 6 марта босасиз. Бунда смартфонингиз дастурчиларга мўлжалланган «Режим разработчика» режимига ўтади.\nСозламаларга қайтиб, «Другие» (айрим брендлар маҳсулотларида – «Система») бўлимини очасиз. Шу ердаги «Для разработчиков» қисмига кириб, «Автоматическое обновление системы» бандини топасиз ва уни ўчириб қўясиз.\nБўлди – энди Android’ни фақат ўзингиз истаган, вақтингиз етарли бўлган, тезкор Wi-Fi тармоғига уланган ҳолатлардагина ўзингиз янгилашингиз мумкин, бунинг йўллари эса мана бу ердаги мақоламизда кўрсатилган.\n#Android #Android смартфон #маслаҳат #прошивка #янгиланиш #Тизим янгиланиши


Жорий йилнинг 25 январь куни Савдо-саноат палатаси раиси А.Икрамов Саудия Арабистони делегацияси вакили «Dr. Sulaiman Al Habib Medical Services Group» компанияси ижрочи директори Нассер Аль Хакбани билан учрашди.\nУчрашув давомида Нассер Аль Хакбани Ўзбекистонда юқори савияда ташкил этилган инвестиция форуми ҳамда “B2B” учрашувлари учун ўз миннатдорчилигини билдириди. Шунингдек у Ўзбекистонлик тадбиркорлар билан тиббиёт ва аҳоли саломатлигини сақлаш соҳасида мустаҳкам ҳамкорлик қилишга тайёр эканлигини таъкидлаб ўтди.\nШу билан бирга Савдо-саноат палатаси раиси А.Икрамов Ўзбекистонда соғлиқни сақлаш соҳасида амалга оширилаётган лойиҳалар, соҳанинг истиқболли йўналишлари ҳамда тиббиёт соҳасида ҳусусий секторнинг аҳамияти тўғрисида батафсил маълумотлар берди.\nМаълумот учун: «Dr. Sulaiman Al Habib Medical Services Group» компанияси 1995 йилда ташкил этилган бўлиб, ҳозирги кунда компаниянинг 20 та филиали мавжуд. Шунингдек компания томонидан 472 бўлинма ташкил этилган бўлиб, 11000 дан ортиқ иш ўрни яратилган.


Шоҳжаҳон Эргашев Осиё ва Олимпия ўйинларида ватанимиз шарафини ҳимоя қилади\n12 май, 2018, 15:24 3113\nПрофессионал боксда WBA International камари соҳибига айланган Шоҳжаҳон Эргашев Миллий олимпия қўмитасида меҳмон бўлди. Бу ҳақда ташкилот расмий сайти хабар бермоқда.\nСпортчини Миллий олимпия қўмитаси Президенти Умид Аҳмаджонов қабул қилди. Учрашувда МОҚ раҳбари боксчи учун зарур бўлган барча шарт-шароитларни яратиб беришга, лозим бўлса чиптадан тортиб меҳмонхона ҳаражатлари масалаларида ҳам ёрдам беришга тайёр эканлигини, Шоҳжаҳондан эса фақат ва фақат юртимиз байроғини юқориларга кўтариб юришини кутаётганлигини маълум қилди.\nШунингдек, боксчига Осиё ва Олимпия ўйинларида иштирок этиш таклиф қилинди. Ўз навбатида, Шоҳжаҳон ушбу таклифга ўз розилигини билдирди.\n«Шохжаҳон Эргашевдек йигитларимиз кам. Унинг қайд этаётган натижаларини амалга ошириш ҳамманинг ҳам қўлидан келавермайди. Шоҳжаҳон шу йил Индонезияда бўлиб ўтадиган Осиё ўйинларига ҳам бориши керак. Керак бўлса, у мусобақанинг очилиш маросимида делегациямиз байроқдори вазифасини бажаради. Келажакда ундан янада юксак натижаларни кутиб қоламиз», – деди Умид Аҳмаджонов МОҚ матбуот хизматига берган интервьюсида.\nЎз навбатида Шоҳжаҳон Эргашев ўзига билдирилаётган ишончни оқлашга, келажакда бундан ҳам нуфузлироқ камарларни қўлга киритишга ваъда берди.\n«Кўрсатилаётган эътибордан жуда хурсандман. Очиғи, бу мен учун кутилмаган ҳол бўлди. Насиб қилса, ўз вазн тоифамдаги энг кучли боксчини ҳам мағлубиятга учратаман ва чемпионлик камарини қўлга киритаман. Бунга оз қолди, узоқ куттирмайман. Ушбу камарни қўлга киритиб, юртдошларимни хурсанд қилмоқчиман», – деди Шоҳжаҳон Эргашев.


Xiaomi ўзининг янги ультрабукини тақдим этди\n18:02 / 27.07.2016\nХитойнинг Xiaomi компанияси Пекиндаги махсус тадбирда ўзининг шахсий ноутбукини биринчи модели Mi Notebook Air'ни тақдим этди. Қурилма икки хил талқинда, 12,5 ва 13 дюймли экранларда чиқади. Янги қурилма нархи 3499 юань (525 доллар атрофида) ва 4999 юань (750 доллар атрофида) деб баҳоланмоқда.\nNotebook Air анодланган алюминийдан иборат тўлиқ металл корпусда ишлаб чиқарилади. Корпус ранги икки хил бўлади: кумуш ва пушти тилларанг. Алюминийли корпус қурилманинг ҳажмини максималь даражада қисқартиришга ёрдам беради: 12,5 дюйм учун 1,07 килограмм ва 13 дюйм учун 1,28 килограмм.\nЯнги қурилма қалинлиги — 12,9 ва 14,8 миллиметр. Бундан ташқари, корпусга бир марта зарядланганда қуввати 11,5 (12,5 дюймли талқин учун) ва 9,5 соат (13 дюймли талқин учун) ишлай оладиган батарея ўрнатилган.\n12,5 дюймли ноутбук Air Intel Core M3 процессори, 4 гигабайт оператив хотира ва кенгайиш имконига эга 128 гигабайт SSD дискга эга бўлади; 13 дюймли талқин эса Intel Core i5 олтинчи авлод процессори, DDR4 стандартли 8 гигабайт оператив хотира, 256 гигабайт SSD диск ва GDDR5 стандартли 1 гигабайтгача бўлган хотирани кўтара олувчи NVidia 940MX видеоадаптерга эга.\nКичик ўлчамларга қарамай, ноутбук тўлиқ ҳажмли тугмалари ёнувчи ультра ингичка клавиатурага эга.\nNotebook Air ультрабукининг Full HD экрани тўлиқ нурланишга қарши ламинация билан қопланган ва юқори мустаҳкамликдаги шиша билан ҳимояланган. Қурилманинг ўзига ҳос жиҳати — экраннинг 5,6 миллиметрдан бироз кичикроқ бўлган ультра нозик рамкаси.\nНоутбук ичида бешта порт жойлашган: HDMI, икки USB 3.0, қулоқчин учун 3,5 миллиметрли тешик ва USB Type-C. Сўнгги порт ҳам қурилмани қувватлаш учун мўлжалланган тешик кўринишида бўлади.\nNotebook Air'га Mi Cloud Sync булутли маълумотлар омборини кўтара олувчи Windows 10 Home ўрнатилади. Шунингдек, Xiaomi янги қурилма ноутбук очилганида уни автоматик тарзда блоклаб қўйиш имконига эга Mi Band 2 билагузукини ҳам кўтара олишини маълум қилди.\nPocophone F1 смартфонининг нархи 360 доллар атрофида бўлади\n00:20 / 18.08.2018\nXiaomi «соф» Android’да ишлайдиган Mi A2 ва Mi A2 Lite смартфонларини намойиш қилди\n14:26 / 25.07.2018


Хитойликлар “Титан” номли электрли спорт автомобили яратди - Автомобильные новости UZ - Скачать музыку бесплатно новинки музыки 2016-2017\nГуанчжоудаги тюнинг кўргазмасида Хитойда кам танилган Windbooster фирмаси Titan номли электрли спорт автомобилини намойиш қилди. Электромобиль ясалишида титан металлидан кўп фойдаланилганлиги туфайли номи ҳам “Титан”дир. Автомобилга литий-ионли иккита Panasonic батареяси жойлаштирилган бўлиб, ҳар бири алоҳида электромоторга қувват узатади. Иккала электромоторнинг тўла қуввати 500 от кучига тенг (айлантириш моменти 1000 Н∙м). 3,9 сонияда юз тезликка етишади. 5,9 сонияда эса икки юзни уриб қўяди. Энг юқори тезлиги 260 км/соат. Windbooster Titan узунлиги 4500 мм, эни 1950 мм, ғилдираклар базаси 2650 мм, яъни Audi R8дан сал кенгроқ. Тўла зарядланган машина 400 км йўл босади. 220 вольтли оддий розеткадан етти соатда, махсус зарядлаш станциясидан эса ярим соатда зарядланади. Бошқа афзалликларидан рақамли ускуналар панели, ростланувчи осмаси (подвеска), спортчиларбоп Recaro ўриндиқлари ҳамда тепага ва ёнга очилувчи эшикларини айтиб ўтиш мумкин. Windbooster Titan давомли ишлаб чиқариладими-йўқми – бу ҳақда айтилмади. Аммо буюртма берилса оз миқдорда ишлаб чиқарилишига фирма вакиллари шама қилишди. Келажакда Windbooster Titan лойиҳаси давом этади ва янада такомиллаштирилади. - деб хабар бермоқда Carzone.uz нашри.


Пойтахтда «Humo» тўлов тизими ишламоқда, навбат - Бухорога\n20 Мая 2019 4448\nЎзбекистонда тўлов тизимлари ўртасида рақобат мавжуд эмаслигидан нолийдиган фойдаланувчилар енгил нафас олиши мумкин, энди улар иккита бўлди - «UzCard» ва «Humo».\nСўнгги пайтларда иккаласи ҳам инновацион технологияларни фаол жорий этмоқда. Ўтган ойда биринчисининг логотипи ўзгартирилди, иккинчисининг эса, энди ҳали бутун Ўзбекистонни қамраб олиши керак. Бунинг қандай амалга оширилаётгани ва истиқболдаги режалар ҳақида Миллий банклараро процессинг маркази директори Шуҳрат Қурбонов сўзлайди:\n- Бугун пойтахтимизда аллақачон 54 000 дан ортиқ терминал ўрнатилган. Бу Тошкентдаги ҳар бир нуқта аллақачон «Humo» карталарини қабул қилувчи терминал билан жиҳозланганини англатади. 2019 йилнинг 1 майидан тижорат банклари билан ҳамкорликда карталар эмиссияси ишга туширилди. Бу шуни англатадики, истаган киши банкка келиб, «Humo» картасини беришларини сўраши ёки исталган корхона ушбу картага иш ҳақи лойиҳасини (яна ходимнинг илтимосига биноан) ўтказиши мумкин.\nКўпчилик савол беради: пилот тестлар нима ва нимага керак, дея. Ҳар қандай янгилик синовдан ўтиши керак, чунки ҳамиша нозик жиҳатлари юзага чиқиб қолиши мумкин. Бу - мобиль интернет алоқаси, карта бериш жараёнини ташкил этиш, ПИН-кодларни ўрнатиш ва бошқалар. Ушбу ой чеклар мазмунидан тортиб, то транзацсия ишловлари тезлигига қадар тизим ишига жуда кўп ўзгаришлар киритдик. Бунинг бари терминал олган савдо нуқтаси ёки мижоз картасидан максимал самарали фойдаланиши учун амалга оширилди.\nТошкентда терминаллар ўрнатилгандан сўнг, жараённи пойтахт вилоятида бошладик. Шундан сўнг Бухоро ва бутун мамлакат бўйича босқичма-босқич ишлаймиз. Бундай кенгайтириш режасининг танланиши сабаби шундаки, «Humo» картасининг ҳар бир эгаси одатдаги хизмат кўрсатиш нуқталарида унинг ёрдамида тўловларни амалга ошириш имкониятига эга бўлсин.\n- Демак, пойтахтнинг истаган фуқароси, жумладан, иш ҳақи банк карталари фойдаланувчилари янги тизимга ўтишлари мумкин экан-да?\n- Иш ҳақини қайси картада олиш - ходим ёки ташкилотнинг шахсий иши. Шунинг учун, агар улар «Humo»ни афзал кўрса, ҳеч ким буни рад этиш ҳуқуқига эга эмас. Биз бутун Тошкентни инфратузилма билан қамраб олдик. Деярли ҳамма жойда тўловларни амалга ошириш мумкин. Эҳтимол, терминал жойлашган жойлар бордиру аммо сотувчилар ҳали қурилманинг барча имкониятларидан қандай фойдаланишни билмас, контактсиз тўлов бозоримиз учун ҳали янгилик.\n- «Humo» тўлов тизимининг «UzCard»дан фарқи қандай?\n- Энг кўп бериладиган савол. Бу мутлақо бошқа тизимлар ва ёндашувлардир. Фикримизча, «Humo» мижозлар бошиданоқ энг замонавий, инновацион, қулай - халқаро тизимлар карталарини қабул қилиш имконини берувчи контактсиз тўловлар, инфратузилмани олишларини мақсад қилган.\nИккинчиси - очиқлик тамойили. Ҳар қандай қурилма бизнинг тизимимизда ишлаши мумкинлигини эълон қилдик. Ягона шарти - халқаро стандартларга мувофиқ барча хавфсизлик сертификатларининг мавжудлиги. Ва учинчиси – қатъий марказлаштиришдан воз кечиш, яъни бу тўлов тизими соҳасида иштирокчилар, яъни банклар ролини оширишга интилишдир. Улар биз учун асосий хизматлар ва маҳсулотлар учун буюртмачилардир.\n- «Humo»ни яратишuга «UzCard» тизимидаги тўхтаб қолиш туртки берди, миллионлаб фуқаролар бир неча соат ичида нақд пулсиз харид қилиш имкониятидан маҳрум бўлишди. Янги тизим бундай ҳолатлардан суғурталанганми? Агар келгусида банкларнинг ўзи операторга айланса, бу фойдаланувчилар учун фойдали бўладими?\n- Ҳар қандай тизим қийинчиликларга дуч келиши мумкин. Бунда гап, бу истеъмолчилар ва улар фойдаланиши мумкин бўлган хизматларга таъсир қиладими-йўқми, ана шунда. Шу боис ҳар қандай қатъий марказлаштирилган тизимда бу ёки бошқа муаммонинг барча фойдаланувчиларга таъсир қилиши хавфи мавжуд. Шу сабаб «Humo» тизимида тизимни босқичма-босқич марказсизлаштириш тўғрисида қарор қабул қилинди, бу карталар, терминаллар ва банкоматларни банклар қўлига топширишни назарда тутади. Бу нафақат фойдали, балки биринчи навбатда молиявий муассасалар учун ҳам қулайдир.\nТўғри, кейин уларда масулият ортади, лекин бу меъёридаги ҳолат. Банклар хизматлар яратиши, ички таранзакцияларни арзонга амалга ошириши мумкин, бу эса фойдаланувчилар учун қулай ва фойдали ҳамдир. Ва энг муҳими, бутун тизимнинг тўхтаб қолиш эҳтимоли минимумга тушади. Албатта, бу осон эмас, афсуски, бугун бундай мураккаб технологияларда ишлашга тайёр мутахассислар ҳам кам. Лекин бу вақтинчалик масала.\n- Нима учун тизим орқали контактсиз тўлов амалга оширилганда бундай кичик лимит - 50 минг сўм белгиланган?\n- ПИН-кодсиз ва контактсиз тўловлар учун чегара мавжуд. 50 минг сўмдан ортиқ суммани ҳам контактсиз тўлаш мумкин, фақат ПИН-кодни киритиш керак бўлади.\nПИН-кодсиз тўлов қанча миқдорда бўлиши кераклигини, ва умуман, бундай имконият тақдим этилиши керакми-йўқми узоқ ўйладик, ўргандик. Халқаро тажрибадан келиб чиқиб, қулай деган қарорга келдик. Кейин сумма масаласи юзага чиқди. Мисол учун, Россияда бундай чеклов 1000 рубль (тахминан 15,5 доллар) бўлиб, апрель ойида 3000 рублга (тахминан 46 доллар) кўтарилди. Европада, ўртача миқдор 100 евро. Бу тўловни осонлаштиради ва уни янада қулайроқ қилади. Фойдаланувчиларнинг масъулияти ошиши турган гап, лекин ҳеч биримиз пул солинган ҳамённи тўғри келган жойда қолдириб кетавермаймиз, албатта. Банк картаси билан ҳам шундай – ўз маблағини эҳтиётлашни ўрганиш талаб этилади: ПИН-кодни ҳеч кимга атманг, картани бегоналарга берманг.\nКўриб турганимиздек, ягона хавф - картанинг жисмоний йўқолиши билан боғлиқ. Бироқ уни соддалаштирилган усулда, масалан, SMS орқали блоклаш мумкин.


Жидда шаҳридаги қабристонда портлаш содир бўлди\n11.11.2020 20:00 0 2274\nЖидда шаҳридаги қабристонда портлаш натижасида икки киши жароҳатланди.\nШаҳар маъмуриятининг аниқлик киритишича, жабрланганлар орасида Греция консуллиги ходими ва Саудия Арабистони хавфсизлик кучлари хизматчиси бор.\nПортлаш бугун эрталаб, Биринчи жаҳон уруши тугаганига бағишланган маросим пайтида юз берган. Тадбирда Франция, Греция, Италия, Буюк Британия ва АҚШ вакиллари иштирок этишган.\n«Франция ушбу терактни қатъиян қоралади, уни оқлаб бўлмайди», — деди Франция ТИВ. Улар айбдорларни жавобгарликка тортишга чақиришган.\nИжтимоий тармоқларда асфальтда қон излари бўлган қабристондан олинган суратлар пайдо бўлди. Шунга қарамай, Саудия Арабистон ҳукумати дастлаб Ғарб оммавий ахборот воситаларининг портлаш ҳақидаги хабарларини тасдиқламади.\nСаудия Арабистони портлаш Қабристон Жидда\nЖамият 02/03, 10:38\nХориж 27/02, 09:14\nСаудия Арабистони АҚШ разведкаси баёнотига жиддий норозилик билдирди\nХориж 24/02, 21:01


Ажабланган кишининг «субҳаналлоҳ» дейиши\n05:00 / 13.03.2017 2077 pdf Ўқиш режими + -\n«Набий соллаллоҳу алайҳи васалламнинг қуйидагиларни айтганларини эшитдим:\n«Бир чўпон қўрадаги қўйларини боқиб юрганида бирдан бўри ҳужум қилиб, битта қўйни олиб қочди. Шунда чўпон бўрининг орқасидан қувди. Қочиб бораётган бўри орқасига бурилиб:\n«Йиртқичлардан бошқа ҳеч ким қолмайдиган кунда бунинг мендан бошқа чўпони бўладими?» деди».\n«Албатта, мен бунга иймон келтираман. Абу Бакр ҳам, Умар ҳам» дедилар».\nШарҳ: Бир кун келадики, ҳеч ким мол-мулкига қарамай қўяди. Қўйим бор эди, деб қарашга тоқати ҳам, имкони ҳам қолмайди. Қўрадаги чорвалар эгасиз қолади. Ана ўша кун қиёматда бўлади.\nКишиларнинг бу ҳадиси шарифда бўрининг гапирганидан ажабланиб «Субҳаналлоҳ!» дейишлари ушбу бобнинг очилишига сабаб бўлган экан.\nУшбу ҳадисдан ана шундай кун келишига иймон келтириш лозим эканлигини келиб чиқмоқда. Расулуллоҳ соллаллоҳу алайҳи васалламнинг шундай кун келишига ўзлари иймон келтириб, сўнг ҳазрати Абу Бакр ва Умар розияллоҳу анҳумаларни қўшиб қўйишлари бу икки зотнинг қандай улуғ мақомга эга эканликларига далил бўлади.\nШунинг учун ҳазрати Абу Бакрнинг, ҳазрати Умар розияллоҳу анҳумаларнинг фазллари тўғрисидаги ҳужжат-далиллар тўпланганда ушбу ҳадиси шариф ҳам келтирилади. Бу улуғ саҳобаларнинг исмларини Расулуллоҳ соллаллоҳу алайҳи васаллам ўзлари билан қўшиб зикр қилганлар.\n«Субҳаналлоҳи!» аслида зикр учун ишлатиладиган лафз эканини ҳаммамиз яхши биламиз. Аммо бу ерда зикрдан бошқа маънода, ажабланиш маъносида ишлатилмоқда. Ушбу ҳолат юзасидан бу ҳадисни далил қилиб баъзи уламолар зикр лафзларини ўзининг асл маъносида бошқа маънода ишлатиш мумкинлигини олганлар.\n«Набий соллаллоҳу алайҳи васаллам жанозада эдилар. Бас, бир нарсани олиб, уни ерга уриб-уриб ўтирардилар. Бироз ўтгач:\n«Албатта, сизлардан ҳар бирингизнинг дўзахдаги жойи ва жаннатдаги жойи ёзиб қўйилгандир», дедилар.\n«Ё Аллоҳнинг Расули! Биз ўша китобимизга суяниб, амални тарк қилавермаймизми?» дейишди.\n«Амал қилинглар. Бас, ҳар ким нима учун халқ қилинган бўлса, ўша унга муяссар қилинган. Ким аҳли саодатдан бўлса, унга аҳли саодатнинг амали осон қилинади. Ким аҳли шақоват – бадбахтлик аҳлидан бўлса, унга бадбахтлик амали осон қилинади» дедилар ва «Фа амма ман аҳто ваттақо ва соддақо бил ҳусна, фасануйассируҳ лил юсро» (Аммо кимки (ато) берса ва тақво қилса. Ва гўзал(сўз)ни тасдиқ қилса)ини ўқидилар».\nШарҳ: Демак, Аллоҳ Таоло иймон келтирган, солиҳ амал қилган бандага жаннатнинг йўлини осон қилиб қўяди, куфр, исён, гуноҳга ружуъ қўйган кишига эса дўзахнинг йўлини осон қилиб қўяр экан.\nУшбу ҳадисдан «Пешонага ёзилганини кўрармиз, амал қилмай қўяверайлик» дейиш мўмин-мусулмон кишига дуруст эмас эканлигини билиб оламиз. Солиҳ амал қилаверсак, Аллоҳ Таоло бизга саодат йўлини осон қилиб қўяр экан. Акс ҳолда дўзахнинг йўлини осон қилиб қўяр экан, банда шу томонга бурилиб кетар экан.\nДемак, қазои қадар ҳақида «Банданинг дўзахи ёки жаннати эканлиги аввалдан ёзиб қўйилган», деган эътиқод амал қилманглар, деган маънони билдирмас экан, чунки қазои қадар ҳақидаги эътиқод Аллоҳ Таолонинг илмига хос нарса экан.\nҚазои қадар масаласи Аллоҳнинг илми чексиз эканлигини кишиларга тушунтириш учун жорий қилингандир. Бунинг маъноси шуки, Аллоҳ таоло азалдан Ўзининг азалий илми билан Ўзи яратган маҳлуқотларнинг аввалу охирини билади. Агар бир киши эртага менга нима бўлишини Аллоҳ билмайди, деса кофир бўлади.\nЧунки Аллоҳ таоло бандасига эртага нима бўлишини билмаса, унинг илоҳлиги қолмайди. Худди шунингдек, Аллоҳ Таоло ҳар бир банданинг охир оқибат – охиригача, қиёматгача – дўзахга ёки жаннатга киргунча аҳволи қандай бўлишини билади. Агар биттагина банданинг аҳволини билмайди, десак ҳам Аллоҳнинг илми чексиз, деган эътиқодга хилоф қилган бўлиб, кофир бўлиб қоламиз, бундан Аллоҳ сақласин.\nБу масала Аллоҳнинг ўзига хос масала. Аллоҳ билади, билмай қолиши мумкин эмас. Лекин сиз билан биз – бандалар эртага ёки беш-ўн дақиқадан, балки бир лаҳзадан кейин нима бўлишини билмаймиз.\nБизга «Қазои қадарни изланглар, уни баҳс қилиб, охирига етинглар», деган буйруқ берилмаган. Бизга «Иймон келтиринглар, эътиқод қилинглар, ибодат қилинглар, амал қилинглар, куфрдан, исёндан, амалсизликдан четланинглар» деган буйруқ бор. Шуларни қилишимиз керак.\nАна шунинг учун ушбу ҳадиси шарифда жуда улкан масала баён қилинган. Буни биз жуда яхши тушуниб олишимиз керак. Келтирилган оятдан кўриниб турибдики, ким садақа қилса, тақво қилса, шаҳодатни тасдиқласа, унга жаннатнинг йўли осон қилиб қўйилар экан.\nДемак, мана шу амалда бардавом бўлиш, Аллоҳ Таолонинг жаннат йўлини осон қилиб қўйишидан умидвор бўлиш керак. Бу эса Аллоҳнинг фазлига боғлиқ нарса.\n«Бас, ҳар ким нима учун халқ қилинган бўлса, ўша унга муяссар қилинган».\nНима учун яратилган бўлса ўша унга осон бўлиши амалга боғлиқдир. Бу сабабнинг ўз сабабчисига боғланишидан иборатдир. Бас, шунинг учун Набий соллаллоҳу алайҳи васалламнинг «Амал қилинглар!» деган буюруқлари сабабларга ва бизнинг ихтиёримиз ва имконимиз доирасидаги ишларга боғлиқдир. Ана ўшандай ишларни қилишга бўлган амрга бўсинишимиз ва уларга амал қилишмиз мутлубдир. Бизнинг ихтиёримиз ва имконимиздан ташқари ишларга шариатнинг амри боғлиқ бўлмайди.\nУшбу ҳадиси шарифнинг шарҳида Мулла Али қори раҳматуллоҳи алайҳи «Мирқот» китобида қуйидагиларни ёзади:\n«Набий соллаллоҳу алайҳи васаллам саодат иши аввалдан китобда борлиги ҳақида хабар берганларидан кейин эшитиувчилар уни амални тарк қилишга ҳужжат қилиб олмоқчи бўлдилар. Бас, шунда У зот бу нарса икки ишга боғлиқ бўлиб улардан бири иккинчисини ботил қилмаслигини билдирдилар. Уларнинг бири ички, бошқаси ташқидир. Уларнинг иккисига ҳам амр қилинган. Ғойибдаги ичики нарсага хавф боғланган. Кўриниб турган ташқи нарсага умидворлик боғланган. Ушбу икки нарса бирлашганда бандада иймон сифатлари, итқон наътлари ва эҳсон мартабалари мукаммал бўлади. Бас, амалларни бахтиёрлик ёки бахтсизликка сабаб қилманглар. Балки уларнинг аломати деб билинглар. Бу худди ризқ ўлчанганига қармай касбга амр қилинганига ва ажал белгиланган бўлишига қарамай тиб ила даволанишга амр қилинганига ўхшайди».\nСирни фош қилиш\n05:00 / 13.03.2017 1527\n05:00 / 13.03.2017 1714\nФитрат аҳли икки пайғамбар даъвати орасида яшаб ўтган кишилардир. Улар ўзларига даъват етиб бормагани учун ҳеч қайси пайғамбарга иймон келтирмаган ҳолда ўлиб давоми...\n1731 05:00 / 13.03.2017\nАллоҳ таоло Қуръони каримда Парвардигорингиз Менга дуо қилингиз, Мен сизлар учун дуоларингизни ижобат қилайrdquo ndash дедиrdquo Ғофир, 60 деб марҳамат қилган. Бошқа бир давоми...\n2615 05:00 / 14.03.2017\nИЛМ ОДОБЛАРИ ҲАҚИДА\n...Бу тарзда илмий суҳбатлар қуриш нафақат оғир вақтларда, балки оддий ҳолатларда ҳам серфойдадир. Биров шахсий дарс олади. Яна бир киши диний китобларни ўқийди. давоми...\n1952 05:00 / 13.03.2017\nҲар бир мўмин мусулмон банда ҳазир бўлиши лозим ва лобудд бўлган қалб хасталикларининг бири одамлар мақтовига учиш ва уларнинг танқидини ёқтирмасликдир. давоми...\n1518 05:00 / 13.03.2017\n45164 11:58 / 10.10.2018\n57550 11:56 / 10.10.2018\n10229 15:03 / 10 март


Мирзиëев қадамини санаëтганлар ким? « Ўзбекистон Халқ Ҳаракати\nПрезидент Шавкат Мирзиёев энг ишонган давлат амалдорлари – собиқ МХХ раиси Рустам Иноятовнинг жосусларидир. Бундай ақл бовар қилмас иддао билан Элтузга мактуб йўллаган шахс ўзини «ҳукуматда муҳим вазифа» бажаришини таъкидлайди. «Ҳукуматда муҳим вазифа» бажарувчи аноним шахс йўллаган мактуб икки қисмдан иборат. Мактубда шунингдек Ўзбекистон ҳокимиятининг юқори эшелонларида президент Каримов ўлимидан сўнг юз берган эврилишлар таҳлил қилинган.\n“Элтуз” мазкур мактубдаги даъволарнинг баъзиларини текширди. Баъзиларига аниқлик киритди. Ўзининг ҳукуматдаги манбалари орқали мактубда келтирилган маълумотларни қисман тасдиқлатди. Мактуб билан танишганлардан бири¸ мақолани йўллаганлар “Янги Бош вазир учун йўл очиш мақсадида амалдаги Бош вазирни ëмон отлиқ қилиш” мақсадини кўзлаган дея ўз фикрини айтди. Айни пайтда Ўзбекистон бошқарув элитасининг ëпиқлиги боис барча иддаоларни текшириш имкони йўқ. Аммо биз тақдим этилаётган маълумотларнинг Ўзбекистон келажагига таъсири ва потенциал аҳамиятини инобатга олиб, мактубни борича нашр этишга қарор қилдик. Қуйида унинг дастлабкисини эътиборингизга ҳавола этамиз. Ҳукм чиқариш азиз ўқувчиларга, маълумотни текшириш Ўзбекистон ҳуқуқ тартибот идоралари эътиборига ҳавола. Мактуб мақола “Иноятовнинг айғоқчилари” дея сарлавҳаланган.\nБош прокурор вазифасида Ихтиёр Абдуллаев қалтис ҳаракат қилмасликка уринди, чунки унинг\nатрофини ўраб олган муовинлари собиқ бош прокурор Рашитжон Қодиров ва МХХнинг ўша\nпайтдаги раиси Рустам Иноятов билан яқин алоқаларга эга эдилар.\nШахс сифатида ўта қўрқоқ ва мустақил фикрга эга бўлмаган Ихтиёр Абдуллаев ҳар қандай буйруқни сўзсиз ижро этишга ўргатилганди. Президентнинг давлат маслаҳатчиси бўлган даврда ҳам ҳеч бир қарорни мустақил қабул қилмас, И. Каримов берган ҳар қандай топшириқ ҳақида тўғри бориб Р. Иноятов ва Р. Қодировга ҳисобот берарди.\nХавфсизлик хизмати, прокуратура, президент аппарати ва бошқа вазирликлардаги вазифаларни тақсимлашни амалда Рустам Иноятов ва Рашитжон Қодиров ҳал қиларди. И. Каримов столи устига қандай ҳисобот ва маълумотномалар бориб тушиши ҳам шу икки шахс назоратида эди.\nШавкат Мирзиёев ёки оиласи кичик хатога йўл қўйса ёки қонундан озгина ташқари чиқса Рашид Қодиров дарҳол бу фактларни ковлашни бошларди. Лекин Рашид Қодировда ҳокимият олий эшелонига оид оператив маълумотлар йўқ эди.\nПрокуратура қошидаги департаментга оператив хизмат сифатида қараш керак эмас – у прокуратура ва МХХ ўртасида маълумот ташувчи орган вазифасини бажарарди. Ш. Мирзиёев ҳақидаги барча оператив маълумотларни Р. Қодировга ё Р. Иноятовнинг ўзи ёки унинг МХХдаги содиқ одамлари беришарди.\nБундай ҳолат биргина Рустам. Иноятовга қўл келарди – шу тарзда у Шавкат Мирзиёевни доимий қўрқувда ушлаб турарди. У ўзига қулай фурсатда Р. Қодировни бир қўнғироқ билан тўхататар ва сўнгра Шавкат Мирзиёев орқали ўзига алоқадор бизнес ёки бошқа масалаларни ҳал қиларди.\nИ. Каримов вафотидан кейин бошланган ҳокимият учун ички курашни Ихтиёр Абдуллаев бир четда қўл қовуштириб кузатиб турди. Аммо, кези келганда, энг қудратли шахслар – Зелимхон Ҳайдаров ва Рустам Иноятовнинг фикрларини қўллаб-қувватлади.\n2016 йил сентябрида Шавкат Мирзиёев президент вазифасини ижро эта бошлади. Худди шу пайтдан бошлаб, Ихтиёр Абдуллаев президент ишончини қозониш йўлларини излай бошлади.\nЭътироф этиш керак, Шавкат Мирзиёев аввалига унга ишончга лойиқ шахс сифатида қарамади. Аммо кейинчалик муқобил номзодлар бўлмагани сабабли ва, қолаверса, ўзи ва яқинлари муаммолари қаердан пайдо бўлаётгани ҳақида маълумотлар бериб тургани учун Ихтиёр Абдуллаевни ўз ёнига олди.\nАна ундан кейин Ихтиёр Абдуллаев ўз одамларини бош, вилоят ва туман прокуратураларида энг муҳим вазифаларга жойлаштиришга ўтди ва бир пайтнинг ўзида ўз исталмаган шахсларни йўқ қилиб борди.\nИхтиёр Абдуллаев хавфсизлик хизматига раис бўлиб ўтгач, унинг ўрнига бош прокурор этиб тайинланган Отабек Муродов Рашид Қодировга қарши кампанияни сидқидилдан бошлаб юборди ва президент топширган бошқа вазифаларни ҳам муваффақият билан бажара бошлади. Аммо янги бош прокурор бир хатога йўл қўйди – Отабек Муродов зиммасига юклатилган вазифалар Рустам Иноятовнинг қулоғига бориб етди. У эса тажрибасиз бош прокурорнинг каръерасига моҳирлик билан нуқта қўйди.\n1. Шавкат Мирзиёев яқинлари ва давлат мулозимлари орасидаги ёлланган агентлар рўйхатини қўлга киритиш;\nШавкат Мирзиёев бу вазифаларни бажариши учун Ихтиёр Абдуллаевга илк навбатда ўз жамоасини тузишга рухсат берди. Муҳим постларга ишончли одамларини қўйиб чиққан Абдуллаев президент берган вазифаларни бирин кетин бажара бошлади.\nШу аснода МХХнинг чексиз қудрат ва ваколатларга эга эканидан шошиб қолган И. Абдуллаев ўз командаси билан Ш. Мирзиёевни ўз йўриғига солиш ва алалоқибат мутлақ ҳокимиятга эга бўлиши мумкинлигини англаб етди. Бунинг учун секин, ҳисоб билан ва хатосиз ҳаракат қилиш зарур эди.\nАммо махсус хизматларда ишлаш тажрибаси ва вазиятни чуқур таҳлил қилиш уқувига бўлмаган И. Абдуллаев режаси яшин тезлигида чил-парчин бўлди.\nДавлат Хизмати раиси ваколатларидан фойдаланиб, Ихтиёр Абдуллаев ўзи ва яқинлари ҳақида тўпланган маълумотларни ҳам йўқ қилиб ташлади. Энг қизиғи унинг ўзи ҳам МХХнинг ёлланган агенти эди.\nИхтиёр Абдуллаев ва унинг командаси Шавкат Мирзиёев ва оиласи ҳақидаги махфий маълумотлар нусхаларини сақлаб қолишди. Шу билан бирга келажакда асқотади деган умидда Шавкат Мирзиёев атрофидаги баъзи ёлланма агентлар ҳақидаги маълумотларни ҳам яшириб қўйишди.\nИхтиёр Абдуллаев командаси бир йил давомида бу агентлардан моҳирлик билан фойдаландилар. Улар берган кўплаб маълумотлар ОАВга сиздирилди ва турли бизнес манфаатларида фойдаланилди.\n02 – Бош вазир биринчи ўринбосари Очил Раматов ҳам МХХ томонидан ёлланган.\nУларнинг иккаласи ўтмишда ҳам, ҳозирда ҳам ўз хўжайинларига Шавкат Мирзиёев ҳақидаги маълумотларни шипшиб туришади. Уларнинг хўжайини бу маълумотларни ўзи ишонган шахсларга, улар эса оммавий ахборот воситаларига сиздириб туришади.\nАммо ДХХ ўз мақсадига, қандай қилиб бўлмасин, эришади – ё уларга ишлайсан ёки умуман ишламайсан. Режалари амалга ошмагач, Бахтиёр штангистни бир кунга ўғирлашади. Энг содиқ одами йўқолганидан хавотирга тушган Шавкат Мирзиёевни Бахтиёрнинг МХХ жосуси эканига ишонтиришади.\nЗайнобиддин Низомиддинов Шавкат Мирзиёевнинг ҳар қандай топшириғини силлиқ қилиб бажара бошлади. Шавкат Мирзиёев қандай қилиб ёшгина бир йигитнинг оғир вазифаларни моҳирлик билан бажаргани ҳақида ўйлаб кўрганмикан?\nНима учун оммавий ахборот воситаларида Шавкат Мирзиёев ва оиласи ҳақида салбий маълумотлар кўпайиб кетганини энди кўпчилик англаб етган бўлса керак? Абдулла Арипов, Очил Раматов ва Зайнобиддин Низомиддинов ўз хўжайинлари Рустам Иноятовнинг содиқ итларидир. Аммо Рустам Иноятов ҳеч кимга ишонмайди. Ўзини ҳимоялаб олиш мақсадида Рустам Иноятов Арипов, Раматов ва Низомиддинов ҳақидаги маълумотларнинг бир қисмини Россия ГРУсига бериб қўйган.\n(Мактуб мақола муаллифи давомини ëзишни ваъда қилди)\nМақолада келтирилган фикр-мулоҳазалар “Элтуз”нинг нуқтаи назарини акс эттирмайди. Шу билан бирга “Элтуз” бу мақолада келтирилган иддаоларни рад қилувчи ëки тўлдирмоқчи бўлганларга ҳам минбар беради.


NASA «Artemis» дастури (янги Ой лойиҳаси)ни амалга ошириши учун 20-30 миллиард доллар керак. «РИА Новости» ёзишича, бу ҳақда NASA раҳбари CNN ... яратишга тахминан 20-30 миллиард доллар керак. Мен, албатта, NASAнинг умумий харажатларини эмас, балки бўлғуси беш йиллик қўшимча харажатларни ...\nкосмик жисм сайёрамизга энг яқин масофага келади, деб хабар бермоқда NASA сайти. Newly discovered asteroid #2019EA2 (diameter ~ 30 m) will ...\nNASA директори Жим Брайденстайн Марсга илк қадамни аёл киши қўйиши мумкинлигини билдирди. Келажакда космосни ўзлштиришда аёллар асосий ролни ... воқеа юз беради: илк маротаба соф аёллар жмоаси очиқ фазога чиқади. NASA директори Ойга навбатдаги миссияга жуда пухта ҳозирлик кетаётганини ...\nNASA Марсга илк экипажини 2033 йилда учиришни режалаштиряпти. «Focus» ёзишича, бу жуда узоқ ва толиқтирувчи парвоз бўлади: ўртадаги масофа — ... акси бўлса, ишлар ҳам шунга яраша», — деди антрополог. Жонсон ҳозир NASAнинг яқин ҳамкори, унинг иши давом этувчи космик миссияларда масхарабозлар ...\n«NASA» янги иқлим тадқиқоти ҳисоботини оммага эълон қилди. Унга кўра, XVIII асрда кузатилган «Кичик музлик даври» яна такрорланиши мумкин. Бу ...\nГавайи ва Браун университетлари тадқиқотчилари профессор Шуаи Ли бошчилигида Ойнинг қутб томонида музликлар борлигига оид ишончли далилларни қўлга киритишди.\nбирликни, яъни 57,8 млн. километрни ташкил этади, деб хабар бермоқда NASA. Аслида Ер ва Марс ўртасидаги энг қисқа масофа — 55,75 млн. километр, ...\n«NASA» Юпитердаги булутлар тасвирини намойиш қилди\nАэронавтика ва фазони тадқиқ қилиш миллий бошқармаси (NASA) Юпитернинг шимолий тоғ ён-бағридаги улкан булутларни тасвирга олиб, илк марта оммага намойиш қилди, дея хабар беради «Haber7». Суратлар ...\nАмериканинг Аэронавтика ва фазони тадқиқ қилиш миллий бошқармаси (НАСА) Марсни тадқиқ этиш учун учирган «Opportunity» йўлдоши билан алоқа узилганини маълум қилди.\n2020 йилнинг ўрталарига қадар амалга ошириш имконияти мавжуд. «NASA розилик бермаса-да, биз бу ишни амалга оширамиз. Эртами-кеч бу амалга ...


Инновацион ривожланиш вазири Сурхондарё вилоятида ОТМ проректорлари билан учрашди\n15 октябрь куни Ўзбекистон Республикаси Инновацион ривожланиш вазири Иброҳим Абдураҳмонов Термиз шаҳрида олий таълим муассасаларининг илмий ишлар ва инновациялар бўйича проректорлари билан учрашди.\nИ. Абдураҳмонов илмий-техник лойиҳаларнинг янгиланган грант тизими, лойиҳаларни шакллантириш мезонлари ҳақида сўзлади. Шунингдек, у республика иқтисодиёти ва ижтимоий ҳаётида мавжуд муаммо ва тўсиқларни ҳал этилишига қаратилган тадқиқотларни амалга ошириш бугунги олимлар олдига қўйилган энг муҳим вазифа эканини таъкидлади. Вазир бу йил докторантурага қабул жараёни шаффоф ўтиши учун қатор ишлар қилинаётгани, хусусан, докторантурага он-лайн тарзда ҳужжатлар топшириш шартлари тўғрисида маълумотлар берди. Бундан ташқари илмий ишланмаларни тижоратлаштириш ва вазирлик ҳузуридаги Инновацион ривожланиш ва новаторлик ғояларини қўллаб-қувватлаш жамғармаси фаолияти муҳокама қилинди.\nУчрашув чоғида яқин кунларда қабул қилиниши кутилаётган “Илм-фан ва илмий фаолият тўғрисида”ги Қонуннинг аҳамияти, у амалга тушганидан кейин вужудга келадиган имкониятлар ҳақида гапирилди. Хусусан, қонунда олий таълим муассасаларида илмий фаолият юритиш тартиби очиб берилгани алоҳида қайд этилди. Бунда олий таълим муассасаларида таълим жараёни билан бирга илмий фаолият ҳам юритилиши ва ушбу муассасаларнинг педагог кадрлари тегишли йўналишларда илмий фаолият билан шуғулланишлари шартлиги белгиланган. Қонун қабул қилиниши илмий ва илмий-техник фаолият соҳасидаги барча иштирокчиларнинг самарали ҳамкорлигини таъминлашга, илмий фаолият соҳасидаги ҳуқуқий, иқтисодий ва ташкилий муносабатларни тўлиқ тартибга солишга хизмат қилади.\nИнновацион ривожланиш вазирлиги ҳузурида ташкил этилган Ёшлар академияси фаолиятида фаол иштирок этиш зарурлиги тўғрисида ҳам топшириқлар берилди. Интилувчан, ташаббускор, салоҳиятли ёшларни мазкур академияга жалб қилиш, уларнинг илм-фан, ижод билан шуғулланишлари учун шароитлар яратиш зарурлиги қайд этилди.


Хитой ЖССТни коронавируснинг АҚШда пайдо бўлиш эҳтимолини текширишга чақирди - Daryo\n07:58, 01.04.2021 13730\nХитой ЖССТни коронавируснинг АҚШда пайдо бўлиш эҳтимолини текширишга чақирди\nЖаҳон соғлиқни сақлаш ташкилоти (ЖССТ) коронавирус инфекциясининг Америка ҳарбий лабораторияларидан тарқаганлиги эҳтимолини ўрганиб чиқиши керак, деб таъкидлади Хитой Ташқи ишлар вазирлигининг расмий вакили Хуа Чуньин. Бу ҳақда «Korrespondent.net» хабар берди.\n«Лаборатория шароитида вирус пайдо бўлиши эҳтимолининг сақланиб қолиши тўғрисида гапирганда, мутахассислар, агар зарурат бўлса, бутун дунё бўйлаб лабораторияларда тадқиқотлар олиб боришини таъкидлади. Барчамизга маълумки, бундай тадқиқотлар Ухань лабораториясида ўтказилган. Лекин Форт-Детрик мутахассислар учун қачон очилади?» — деди Чуньин ОАВ ходимлари билан бўлган учрашувда.\nШунингдек, у ОАВда Форт-Детрик лабораторияси ҳақида маълумот йўқлигини қўшимча қилди.\n«2019 йилнинг июнь ойида бу лаборатория ҳақида янгиликлар пайдо бўлди, кейин яна йўқолиб кетди», — деди дипломат ва Хитой ҳукуматининг коронавирус келиб чиқишини ўрганишда ЖССТ мутахассислари билан ҳамкорликни давом эттиришга тайёр эканини билдирди.\n«Бу тергов-суриштирув ишлари эмас, илмий тадқиқот. У глобал характерга эга бўлиши ва дунёнинг ҳеч бир нуқтасида чегараланмаслиги керак», — деди Хуа Чуньин.\nМаълумот учун, АҚШнинг Мэриленд штатидаги Форт-Детрик лабораториясида Уолтер Рид номидаги қуруқлик кучларининг Илмий-тадқиқот институти жойлашган. Муассаса Пентагонга бўйсунади ва биотиббиёт тадқиқотлари билан шуғулланади.\nАввалроқ номаълум хакерлар янги турдаги коронавирусни тадқиқ қилиш билан шуғулланаётган Оксфорд университети лабораториясининг компьютер тизимига ҳужум қилгани ҳақида хабар берилди. Hold Security асосчиси Алекс Ҳолденнинг сўзларига кўра, киберҳужум февраль ойининг ўрталарида COVID-19 устида тадқиқот олиб бораётган Strubi номи билан танилган тизимли биология бўлимида амалга оширилган.\nШунингдек, ЖССТ мутахассислари коронавирус инфекцияси одамларга тўрт хил йўл — ҳайвондан, ўзаро алоқа, музлатилган овқатдан ва лаборатория ҳодисаси туфайли юқишини аниқлади. Бу ҳақда Ухань шаҳридаги матбуот анжуманида сўзга чиққан ЖССТ экспертлари халқаро гуруҳи раҳбари Питер Бен Эмбарек маълумот берди.\nМавзуга доир: ОАВ: Қозоғистон олимлари радиацияга қарши дунёдаги биринчи дорини яратди\n20:31, 17.04.2022 66054\n12:05, 25.04.2022 68857\n10:47, 14.05.2022 41510\n23:22 Бугун 461\n23:10 Бугун 1192\n22:57 Бугун 1086\n22:45 Бугун 2950\n07:30, 15.05.2022 80649\n22:38, 14.05.2022 65554\n07:30 Бугун 61522\n22:30, 15.05.2022 57544


Добавлено: 13.10.2016, 12:34\nБританиялик фуқаро “ақлли” чойнак ёрдамида чой қайнатиш учун 11 соат вақт сарфлади, деб хабар беради “Вести”.\nМаълумотларни таҳлил қилиш билан шуғулланувчи мутахасис Марк Риттман эрталаб соат 9 да “ақлли” чойнак ёрдамида чой қайнатмоқчи бўлди. Бироқ қурилма ишламади яъни у Wi-Fi тармоғига уланиш жараёнида хатолик юзага келди.\nРиттман техника ишлашини кутиб 11 соат вақт ўтказди. Ваниҳоят чойнак ишлаб кетди. бироқ у ишлаганидан сўнг уйдаги ёритиш тизими ишдан чиқди. Сабаби, “ақлли” чойнак ўзини янгилаш учун кўп электр сарфлади.


Давлат мукофоти ҳадя эмас, у ўз иқтидорини маҳорат билан мунтазам намойиш этганларга берилиши керак — Ishonch Gazetasi\nДавлат мукофоти ҳадя эмас, у ўз иқтидорини маҳорат билан мунтазам намойиш этганларга берилиши керак\nУчинчидан, танлов шартлари ижроси ҳақида. Кейинги йилларда мактаб ва коллеж ўқувчилари ҳар йили 2-3 тадан китоб чиқарадиган бўлиб қолишди. Тағин таниқли адиблар сўзбоши ёзиб беришади. Адади 100 донадан ошмайди, чунки танлов ҳайъатига тақдим этса бўлди. Бу ҳолат боладаги иқтидор намойиши ўрнига уни худбинликка, манманликка мойил қилиб қўяди. Бу иш ноширлик тизимига ҳам салбий таъсир кўрсатяпти. Эҳтимол, ҳар бир вилоятда ҳар икки йилда Ёшлар иттифоқи вилоят кенгашлари ташаббуси билан «Ёшлар овози» доимий альманах чиқарилиб, ундаги энг яхши муаллифлар танлаб олинар… Негаки, кенгаш қошида ёш ёзувчилар уюшмаси ишлаб турибди.\nТўртинчидан, назаримда спорт соҳасини танловдан чиқариш керак. Чунки жаҳон чемпиони давлат мукофоти олмаса ҳам ОТМга кириш имкониятига эга. Ғолиблиги учун эса мукофотидан ташқари ҳам уларга кўп ҳадялар берилади. Танлов жараёнида шу нарсанинг гувоҳи бўлдимки, спорт билан шуғулланувчи қизлар бадиий китобни кам ўқишади. Зулфияхоним ижоди бўйича ҳам тушунчалари саёз. Фанларни ўзлаштиришлари ҳам ўртамиёна. Улар учун журналист Нилуфар Жабборова («Оила даврасида», 2019 йил 30 май) таклиф этганидек, «Тўмарис» номи билан мукофот таъсис қилиш мумкин.\nБешинчидан, ОТМлардаги номли стипендиялар, халқаро ва маҳаллий фан олимпиадалари, ёш китобхон ва бошқа кўплаб танловлар таълим соҳасидаги иқтидорларни рағбатлантириш учун етарли. Санъатда ҳам ижодий танловлар истаганча топилади. Ҳаммасининг имтиёзи бор. Шундай экан, Зулфия номидаги мукофот статусини қайта кўрмоқ зарур. Ростда, ёш қизнинг пул мукофоти, давлат мукофоти олиши, ОТМга тест синовсиз кириши биратўла учта имтиёз ҳисобланади. Бошқа фуқаролар эса давлат мукофоти олиш учун камида 15-20 йил ишлаши, жуда кўп синовлардан ўтиши ва давлат комиссиясига 2-3 марталаб ҳужжат топширишига тўғри келади.\nЯна бир муаммоли ҳолат айнан ижодкор қизларни танлаш билан боғлиқ, дейиш мумкин. Бу ўринда гап танловнинг адабиёт йўналиши ҳақида кетмоқда. Кўпчилик яхши билади, танловнинг нуфузи ошгани сари иштирокчилар сони кўпайган, қолаверса, қизларнинг халқаро танловлардаги иштироки ҳам ошган. Эндиликда мукофотга номзодлар орасидан жаҳон миқёсидаги танловларда иштирокчиларнинг ютуққа эришишга имконияти кўпроқ бўлиб қолмоқда. Бундай ҳолатда адабиёт йўналишидаги иштирокчиларнинг имконияти пасайиб кетади-ку. Ижодкор қизларимизнинг қанчаси халқаро танловларда иштирок эта олиши мумкин? Асосан ўзбек тилида ижод қиладиган қизларимиз учун бу шарт оғирлик қилмайдими?\nМанба: “Зарафшон” газетаси\nҚонун ижодкорлиги учун манба\nКореяда Зулфияхоним шеърлари, Абдулла Қаҳҳор ҳикояларини ўқишади


Депутатлар ногиронликни белгилашда сарсонликка қарши | NORMA.UZ\n25 июнь куни Олий Мажлис Қонунчилик палатасининг меҳнат ва ижтимоий масалалар ҳамда фуқароларнинг соғлиғини сақлаш масалалари қўмиталарининг қўшма йиғилиши бўлиб ўтди. Унда ногиронликни белгилашга доир амалдаги норматив-ҳуқуқий ҳужжатларни инвентаризациядан ўтказиш натижалари ва истиқболдаги режалар муҳокама қилинди.\nЙиғилишда бу соҳада ортиқча оворагарчиликка сабаб бўлувчи ҳуқуқни қўллаш амалиётидаги масалалар муҳокама мавзуси бўлди.\nТиббий-меҳнат экспертиза хизмати (ТМЭХ) фаолияти Вазирлар Маҳкамасининг бир қатор қарорлари, шу жумладан 2011 йил 1 июлдаги 195-сон қарори билан тартибга солинади. Бугунги кунда республикада 104 та ТМЭХ фаолият кўрсатиб, уларда 353 нафар врач экспертлар хизмат қилиб келмоқда.\nДаволаш-профилактика муассасалари томонидан Тиббий меҳнат эксперт комиссиясига (ТМЭК) тақдим қилинадиган ҳужжатларни тайёрлаш ҳамда уларни юбориш масалалари қонун ҳужжатлари билан тартибга солинмаган. Белгиланган муддатлардан олдин ТМЭХ томонидан дастлабки тиббий кўрикдан ўтказиладиган касалликлар белгилари ва рўйхатлари тасдиқланмаган.\n2011 йилда тасдиқланган Фуқароларни тиббий-меҳнат эксперт комиссияларида тиббий кўрикдан ўтказиш тартиби тўғрисидаги низомга мувофиқ, ТМЭХ томонидан фуқароларни тиббий кўрикдан ўтказиш учун улар 120, 180 ёки 300 кун муайян касаллик билан даволаниши лозим. Баъзан эса, бундай беморларнинг шифохонада даволанишга моддий имконияти йўқлиги, айрим тиббиёт муассасаларида ўринлар етишмаслиги сабабли, уларга ногиронлик гуруҳи расмийлаштирилмасдан қолмоқда.\nМуаммоларни ўрганган ҳолда, депутатлар ногиронликни белгилаш бўйича фаолиятни такомиллиаштириш юзасидан таклифлар билдирдилар. Масалан, белгилари яққол кўриниб турган мурожаат қилувчини ногиронлик белгилангунга қадар қўллаб-қувватлаш механизмини жорий қилиш, ушбу ҳолат мавжудлигини исботлаш ташвишидан халос қилиш таклифи илгари сурилди. Соғлиқни сақлаш органлари зиммасига тиббий-ижтимоий ёрдамга муҳтож шахсларга ёрдам кўрсатиш ва зарур ҳужжатларни расмийлаштириш бўйича мажбурият юклаш таклиф этилди.\nЙиғилишда Тошкент шаҳар ҳокими ўринбосарининг пойтахтда касалликнинг сўнгги босқичларида бўлган умидсиз, оғир беморларга паллиатив ёрдам кўрсатиш, уларнинг ҳолатини енгиллаштиришга, оғриқни қолдиришга, умрини узайтиришга қаратилган хоспис ташкил этиш бўйича ахбороти тингланди.\nОлий Мажлис Ахборот хизмати хабари асосида.


Вазирлик ислоҳотлари мактабларга тегишли эмас(ми?) — Ishonch Gazetasi\nВазирлик ислоҳотлари мактабларга тегишли эмас(ми?)\nТаълим соҳаси ҳар бир давлат учун ҳаёт-мамот масаласидир. Чунки, тараққиётни айнан таълим-тарбия таъминлайди. Юртимизда давлатимиз раҳбарининг ташаббуси билан таълим тизимида туб ўзгаришлар амалга оширилмоқда. Таълим соҳасининг такомиллашаётгани, сифат ва самарадорликка эришиш мақсадида ўқитувчиларга қатор имтиёз ва қулайликлар яратилаётгани бунинг исботидир. Халқ таълими вазири кун-кунора турли ОАВ орқали интервью бериб, ўқитувчиларнинг мажбурий меҳнатдан озод қилингани, маошлари ошаётгани, уларнинг нуфузи ортгани, ўқув дарсликларининг янги авлоди яратилаётгани, соҳага илғор инновация технологияларининг жорий этилаётгани, ўқитувчилар малакасини оширишга алоҳида эътибор қаратилаётгани ҳақида маълумот бериб турибди. Бу эса бир қарашда таълим тизими бемисл ислоҳотлар оғушида эканидан далолат беради.\nАлбатта, педагог ходимларга етарли шароит яратиш, меҳнатини қадрлаш керак. Аммо, энг муҳими, ислоҳотлар ўқувчиларнинг сифатли билим олишига қаратиляптими? Ўзгаришлар нафаси ҳамма жойларга ҳам етиб борганми? Педагогик жамоаларда муҳит қандай аҳволда? Бундай саволлар кўпчиликни қизиқтириши шубҳасиз. Чунки, мактабдаги ҳар бир фан инсон шаклланишида муҳим аҳамият касб этади.\nХўш, бу жараён қай тарзда кечмоқда, мактаблардаги таълим тизимида қандай муаммолар мавжуд? Таҳририят шу мақсадда «Мактабда бир кун» лойиҳасини эълон қилмоқда.\nҚУМҚЎРҒОНЧА «ИННОВАЦИОН» ТАЪЛИМ\nТаҳририят топшириғини олганим заҳоти Қумқўрғон туманидаги 40-умумтаълим мактабига бориш нияти туғилди. Чунки илгари бу мактаб жамоаси қишлоқ аҳли билан ҳамкорликни яхши йўлга қўйган, таълим-тарбия сифати намунали даражага кўтарилган эди. Билим даргоҳидаги ҳар бир тадбир байрамга айланиб кетарди. Ёши саксондан сакраган, тўқсонга тўқнашган бобо-ю момолар ҳам тез-тез мактабга келиб, билимга чанқоқ болакайларни дуо қиларди.\nАйни пайтда ушбу таълим масканида 612 нафар ўқувчи икки навбатда ўқимоқда. Икки қаватли, компьютер хонаси, кутубхона, спорт зали мавжуд бўлган илм даргоҳида ҳавас қиларлик ҳолатни кўрамиз деб ўйлагандик.\nАммо… билим масканига борганимда манзара бутунлай бошқача эканига гувоҳ бўлдим. Салкам 10 йилдан бери мактабга раҳбарлик қилиб келаётган Эркин Мирзақулов рус тили ва адабиёти, инглиз тили, она тили ва адабиёти, мусиқа каби фанлардан ўқитувчилар етишмаслиги, айрим фанларни ўрта маълумотли «мутахассис»лар ўтаётганини айтди. Энг қизиғи, бу ҳолдан Қумқўрғон тумани халқ таълими бўлими яхши хабардор экан. Туман аҳоли бандлигига кўмаклашиш марказига ҳам етишмаётган мутахассислар билан таъминлашни сўраб мурожаат қилинган. Аммо… натижа йўқ.\nСпорт майдончасининг борлиги яхши. Аммо унда ким қандай шуғулланаяпти? У ерда пуччайган коптокка ўралашаётган ўқувчиларга кўзимиз тушди. «Она тили дарсига киргандан кўра шу ерда ўйнаган яхши», деди улардан биттаси. Директор қаердандир топтириб келган она тили ўқитувчиси бунга изоҳ беролмади. Боз устига, у қишлоқ хўжалиги маҳсулотлари бўйича мутахассис экан…\nБу ёғи қандай бўлди? Наҳотки, бу қишлоқда ҳеч қурса пенсия гаштини сураётган тилчи муаллим йўқ?\nХуллас, эртамиз эгаларига таълим-тарбия беришлари, уларни катта ҳаётга тўғри тайёрлашлари керак бўлганларнинг ўзи тарбияга, тўғри йўлга солинишга муҳтожга ўхшайди..\n«Балки бошқаларида аҳвол яхшидир» деган ўйда «Янги ҳаёт» маҳалласидаги 36-умумтаълим мактабига йўл олдик. Мактаб раҳбарининг маънавий-маърифий ишлар бўйича ўринбосари Ўктам Абдужалиловга учрашдик. Раҳбар вазифасини бажарувчи Илҳом Йўлдошев туман ХТБга, кутубхоначи эса уйига кетган экан. Агар рост бўлса, раҳбарни тушунса бўлар, аммо кутубхоначини… Иккинчи навбатда ўқийдиган ўқувчиларга китоблар керак бўлмасмикан? Ушбу таълим даргоҳида ҳуқуқшунослик ва инглиз тили фанидан дарс берувчи ўқитувчи мутлақо йўқ. Математика, она тили ва адабиёт фанларига ихтисослашган ўқитувчилар етарли эмас. Бу фанлардан ҳам қўштирноқ ичидаги мутахассислар дарс ўтиб юрибди. Аҳволни кўрган кишида савол туғилиши табиий: Бу болаларнинг эртаси нима бўлади? Нима, улар ўқитаётган болалар эртага тўғри хорижга ишлашга кетишга маҳкумми?\nЎқитувчи Камолиддин Раҳмоновнинг «ишбилармонлиги»га «қойил» қолмасликнинг иложи йўқ. У бир синфда, бир вақтнинг ўзида (2019 йил 27 апрель) ҳам «Давлат ва ҳуқуқ асослари», ҳам «Миллий истиқлол ғояси» фанларидан дарс ўтаётган экан. Ажабланарлиси шуки, синф журналига иккала фандан ҳам бир хил мавзу – «Жиноят қонунчилигида вояга етмаганларнинг ҳуқуқий мажбуриятлари» қайд этилган. Буниси ваъда қилинаётган «Инновацион таълим» бўлса эҳтимол…\nБундан ташқари, дарсга қатнашмаётган ўқувчиларнинг журналда қайд қилинмагани, борларининг ҳам ўтган мавзу юзасидан берилган оддий саволларга жавоб бера олмагани бу ердаги таълим сифати-ю педагоглар масъулиятининг аҳволини ошкор этиб турибди. Раҳбар ўринбосари бу ҳолга муносабат билдиришни эп кўрмай, «раҳбар борида келганингиз маъқул» деган гап билан кифояланди.\nҚумқўрғон тумани ХТБ мудири Баҳром Ҳакимовга қўнғироқ қилиб, ҳар икки мактабдаги ҳолат юзасидан изоҳ сўраганимизда у «камчиликлар аста-секин тузатилиши»ни айтиш билан чекланди, холос. Бу эса ҳафсаламизни янада пир қилди.\n«ЎҚИМАЁТГАН» БОЛАЛАРНИНГ АЙБИ НИМА?\nЖарқўрғон туманидаги «Бешбулоқ» маҳалласида жойлашган 17-умумтаълим мактабида ҳам муаммолар талайгина. 586 нафар ўқувчига мўлжалланган бино 2 ойдан бери таъмирланмоқда. Дарслар спорт залидаги ечиниш ва ювиниш хоналарида ўтилаётгани юракни ачитади. Раҳбар Одил Усанов таъмир ишлари қанча давом этиши, қачон тугаши борасида аниқ маълумотга эга эмаслиги, бу вазият уни ҳам безовта қилаётганидан куюнди.\nҲафсаламиз пир бўлиб мактабдан қайтар эканмиз, бир неча ўқувчининг «Келиб-кетишларингиз бефойда. Ўқишга шароит йўқ, қийналганда биз қийналяпмиз» деган гапи эътиборимизни тортди.\nМузтар бўлдик. Дарҳақиқат, уларнинг айби нима? Чиндан ҳам бу болаларни ҳеч ким мактабда қайта ўқитмайди, вақтида олинмаган билимларни «кел» деб ўргатмайди ҳам. Бу ҳолатдаги умумий таълимнинг болага қандай фойдаси бор? Ўқувчи бундай мактабдан нима олади? Бу ердаги болалар билимли бўлишни, янги очилаётган «Президент мактаблари»да ўқишни, хорижнинг нуфузли таълим даргоҳларини битиришни орзу қилмайдими?\nАлбатта, орзу қилади. Орзуларнинг армонга айланмаслиги учун вазирлик раҳбарлари, мутасаддилари ислоҳотлар ҳақида қуруқ гап сотиш ўрнига жойлардаги мактабларнинг ҳақиқий аҳволидан келиб чиқиб реал ва ҳаётий ишлашга ўтишлари керак. Ана шундагина иш олға силжиши мумкин. Пойтахт ва йирик шаҳарлардаги беш-ўнта намунали мактабларни кўз-кўз қилиб, мақтаниш эскича иш тутимидан бўлак ҳол эмас. Ислоҳотлар аслида мактаблардан бошланиши ва моҳиятан таълим сифатидан ибтидо олиши кераклигини тушуниш наҳотки шунчалар қийин бўлса?!\nҲар бир бола қаерда яшашидан қатъи назар, сифатли билим олишга ҳақли. Бу конституциявий ҳуқуқни таъминламаслик эса келажакка хиёнатдир.\nЎриклисойда илҳом чашмалари қайнамоқда\nБойлигимиз ўз қўлимизда\nBeeline пулни қайтарди, аммо…\nАввалгиси\tКейингиси 1 - 42


Ўзбекистондан келаётган мужда ЕИни яна нималарга мажбур қилади?\nЕвропа Иттифоқининг Марказий Осиё бўйича махсус вакили Пьер Морел ҳам, унга Тошкент сафари давомида ҳамроҳлик қилган расмийлар ҳам Ўзбекистон меҳмони бўлиб қайтганини тан олмоқда-ю, нега боргани ҳақида гапиришни истамаяпти.\nЭслатиб ўтамиз, ЕИ делегациясининг Тошкентга сафари хуфёна, яъни эълон қилинмасдан куни-кеча амалга оширилган эди.\nЕИ ташқи сиёсат мутасаддиси Ҳавьер Солананинг матбуот котиби Кристина Галлаҳ “Озодлик” билан суҳбатда ташриф сир тутилганини тушунтиришга уринар экан: “Ўзингиз яхши биласиз, ЕИ махсус вакилининг ташрифлари сир тутилмайди. Лекин бу ташриф ҳақида эълон қилинмаганида ғайриоддийликни кўрмаслигимиз керак. Айни пайтда дипломатик музокаралар олиб борилаётганда маълум даражада хуфёналик бўлиши табиий ҳол эканини биласиз. Лекин Пьер Моррелнинг Тошкентга сафари сир тутилмаган, фақатгина у ҳақда ҳеч қаерда эълон қилинмади”, - деди.\nУнинг сўзларига кўра, Пьер Морел етакчилигидаги делегация Тошкентда Ўзбекистон ташқи ишлар вазири Владимир Норов ва бошқа расмийлар билан учрашган. Ташрифдан асосий мақсад ЕИ ва Ўзбекистон ўртасидаги ҳамкорлик кенгашининг келаси ойга режалаштирилган учрашуви олдидан Ўзбекистондаги вазиятни ўрганиш бўлган.\n“Андижон воқеаларидан кейин Ўзбекистон билан муносабатларимизда маълум қийинчиликлар мавжуд, буни яширишнинг ҳожати йўқ. Ҳозир Ўзбекистон расмийлари билан Брюсселда учрашишга тайёрланяпмиз. Шунинг учун Пьер Морелнинг Тошкентга дипломатик сафари бу учрашувдан олдин Ўзбекистондаги вазиятни ўрганишдан иборат эди”, - дейди Кристина Галлаҳ.\nУ келаси ойга белгиланган учрашув айнан қачон ва қайси форматда бўлиши ҳақида тўхталмади.\nПьер Морелл билан Тошкентга борган унинг сиёсий маслаҳатчиси Гинтс Аппалс “Озодлик” билан суҳбатда бу учрашув 8 ноябрь куни ЕИ ва Ўзбекистон ўртасидаги ҳамкорлик ва шериклик келишуви кенгаши доирасида ўтказилишини айтди.\nАндижон воқеаларидан кейин Европа Иттифоқи Ўзбекистон билан ҳамкорлик кенгаши доирасидаги алоқаларни қисман тўхтатган. Шунга қарамай, Тошкентга нисбатан жорий қилинган санкцияларнинг тугашига ва уларни кучда қолдириш ёхуд бекор қилиш масаласи Европа комиссиясида муҳокама қилинишига бир ҳафта қолганда Ўзбекистон ҳукумати вакиллари иштирокидаги мазкур кенгаш учрашувининг ўтказилиши маълум хулосаларга ишора қилади.\nБўҳронларни ўрганиш халқаро гуруҳининг ЕИ билан алоқалар дастурлари раҳбари Алба Ламберти ЕИ мулозимининг Тошкентга хуфёна сафари ва 8 ноябрь кунга белгиланган учрашувга Ўзбекистондан келаётган муждалар сабаб бўлганини айтади.\n“Билишимизча, ЕИ вазирлари кенгаши доирасида Ўзбекистонга нисбатан санкцияларни кучда қолдириш ёки бекор қилиш масаласи бўйича сўзлашувлар бошланган. Баъзи аъзо давлатлар, хусусан, тузилмага раислик қилаётган Германия ташаббуси билан 8 ноябрь куни ЕИ-Ўзбекистон ҳамкорлик кенгашининг учрашуви ўтказиладиган бўлди. Бизга маълум бўлишича, Ўзбекистон ЕИ билан, жумладан, инсон ҳуқуқлари масаласи хусусидаги мулоқотни тиклашга тайёрлигини билдирган. Шунинг учун Германия ва Европа комиссияси бу учрашувни ўтказишга қарор қилди. Лекин мазкур учрашувнинг Тошкентга нисбатан санкциялар масаласи ҳал этилишидан 1-2 ҳафта аввал ўтказилаётгани бироз ноқулай вақтга тўғри келмоқда”, - дейди Алба Ламберти.\n“Албатта, бу икки масала бир-бирига боғлиқ бўлмаслиги лозим ва кенгаш доирасидаги муҳокамалар санкциялар борасидаги муҳокамаларга таъсир ўтказмаслиги керак, - сўзларини давом эттирди у. -Лекин шу нарсани ҳам биламизки, ЕИнинг баъзи аъзо давлатлари мазкур кенгаш учрашуви воситасида бошқа аъзоларни санкцияларни бекор қилишга кўндиришга уринмоқда”.\nЕИ вакиласи Кристина Галлаҳ хоним санкциялар тақдирига оид саволга жавоб берар экан: “Ўзбекистон билан ЕИ ўртасидаги жорий муносабатлар, жумладан, санкциялар масаласи ҳам ўрганилмоқда. Шунинг учун бу ҳақда бирор баёнот беришдан ўзимни тийган бўлардим. Бир нарсани айтишим мумкинки, Ўзбекистон ҳукуматига инсон ҳуқуқларини ҳурмат қилиш борасидаги ЕИ тамойиллари ҳақида гапиришда давом этишимиз керак. Ана шу тамойиллар контекстида Ўзбекистонда рўй бераётган сўнгги воқеаларни ўрганмоқдамиз ва вақти келганда тегишли хулосларни чиқаришимиз мумкин”, - деди.\nЕИ Андижон воқеаларидан кейин Ўзбекистон ҳукуматига инсбатан жорий қилган санкциялар масаласи келаси ойнинг ўрталарида ҳал этилади. Бунда Европанинг баъзи аъзолари, хусусан, Германиянинг Ўзбекистоннинг энергия бойликларидан баҳраманд бўлиш нияти муҳим роль ўйнаши мумкинлигини айтмоқда сиёсатшунослар.\nЮқорироқда Тошкентга борган Европа расмийлари сафида Гинтс Аппалс ҳам бўлгани айтилган эди. Гинтс Аппалс асли Болтиқбўйи республикаларининг биридан чиққан, собиқ иттифоқ фуқароси сифатида совет армиясида хизмат қилган. Унинг таржимаи ҳолидан бу фактни эслашга сабаб бор. Шу йилнинг 13 майида Европа парламентида Андижон воқеаларининг бир йиллиги муносабати билан ўтказилган йиғилишда Г.Аппалсга унинг совет армиясидаги тажрибаси қўл келди.\n“Г.Аппалснинг ўша учрашувдаги сўзларини мен бир умр эслаб қоламан. 2005 йил 13 майда Андижонда рўй берган воқеалар, яъни аёллар ва болаларнинг отманг, деб қичқиргани ва бунга жавобан пулемётдан отилган ўқлар, портлашлар овози ёзилган аудиотасмани эшитиб бўлгач, жаноб Апалс совет армиясида хизмат қилганини айтиб, ўқ товушлари пулемётники эмас, Калашников автоматиники, деб эътироз билдирганди. Яъни унинг айтишича, аёллар ва болаларни пулемётда эмас, автоматлар билан ўлдирса бўлаверади. Бундан ташқари, у ЕИ Тошкентга нисбатан санкциялар қўллагани, бошқа давлатлар эса қўлламаганидан энсаси қотиб гапирган эди”, - дейди Европа парламентидаги йиғилишда иштирок этган журналист Галима Бухорбоева.